

**PĀRSKATS**

**par nepilngadīgo noziedzības stāvokli, noziedzīgos nodarījumos cietušajiem bērniem un noziedzības novēršanas problēmām 2019. gada 12 mēnešos**

Pārskats sagatavots saskaņā ar likuma “Par policiju” 6.panta “Atklātums policijas darbā” pirmo daļu: “Policija dienesta interesēs par savu darbu informē Valsts un pašvaldību iestādes, kā arī iedzīvotājus” un “Bērnu noziedzības novēršanas un bērnu aizsardzības pret noziedzīgu nodarījumu pamatnostādnes 2013.-2019.gadam” V sadaļas “Pamatnostādnēs paredzēto uzdevumu un pasākumu plāns” 6.punktu: “Sagatavot pārskatu par nepilngadīgo noziedzības stāvokli, noziedzīgos nodarījumos cietušajiem bērniem, kā arī par noziedzības novēršanas problēmām.”

**Satura rādītājs**

[Saīsinājumi 3](#_Toc443477342)

[I. Nepilngadīgo noziedzība 4](#_Toc443477343)

[II. Cietušie bērni 11](#_Toc443477344)

[III. Citi pārkāpumi, kurus izdarījuši nepilngadīgie un pārkāpumi, kuru rezultātā cietušie ir nepilngadīgie 17](#_Toc443477345)

[**1.** **Administratīvo pārkāpumu tendences un dinamika.** 18](#_Toc443477346)

[**2.** **Nepilngadīgo cietušo skaita dinamika ceļu satiksmes negadījumos un izdarītie pārkāpumi ceļu satiksmes jomā.** 23](#_Toc443477347)

[IV. Preventīvie pasākumi 25](#_Toc443477348)

**1. Informācija par Valsts policijas veiktajiem preventīvajiem pasākumiem 2019. gada 12 mēnešos………………………………………………………………………………………..**26

**2. Informācija par Valsts policijas organizētajām preventīvajām kampaņām, informatīvajām akcijām, projektiem u.c……………………………………………………………………………………………...**28

**3. Informācija par projektiem, kampaņām un pasākumiem, kuros Valsts policija iesaistījusies 2019. gadā………………………………………………………………………**35

# 

# **Saīsinājumi**

LR - Latvijas Republika

IeM - Iekšlietu ministrija

MK - Ministru kabinets

IC - Informācijas centrs

VP - Valsts policija

KPP - Kārtības policijas pārvalde

KP – Kārtības policija

GKrPP - Galvenā kriminālpolicijas pārvalde

GKPP - Galvenā kārtības policijas pārvalde

KIP - Kriminālizmeklēšanas pārvalde

ONAP - Organizētās noziedzības apkarošanas pārvalde

ENAP - Ekonomisko noziegumu apkarošanas pārvalde

KVP - Kriminālizlūkošanas vadības pārvaldes

KKP - Koordinācijas un kontroles pārvalde

SDP – Satiksmes drošības pārvalde

DKB - Dienestu koordinācijas birojs

SUKB - Satiksmes uzraudzības un koordinācijas birojs

PVN – Prevencijas vadības nodaļa

VP RRP - Valsts policija Rīgas reģiona pārvalde

NLN - Nepilngadīgo lietu nodaļa

NLI - nepilngadīgo lietu inspektori

IIIS - Integrētās iekšlietu informācijas sistēma

KRASS - Kriminālprocesa informācijas sistēma

DWH – Datu noliktavas risinājums

KL – Krimināllikums

KPL - Kriminālprocesa likums

LAPK - Latvijas Administratīvo pārkāpuma kodekss

BTAL - Bērnu tiesību aizsardzības likums

ASV - Amerikas Savienotās Valstis

CSN – Ceļu satiksmes negadījums

AS – Akciju sabiedrība

# 

# **I. Nepilngadīgo noziedzība**

Izvērtējot LR IeM IC statistikas datus 2019. gada 12 mēnešos salīdzinājumā ar 2018. gada 12 mēnešu analogo periodu, vērojams reģistrēto nepilngadīgo[[1]](#footnote-1) izdarīto noziedzīgo nodarījumu skaita pieaugums.

Pēc IeM IC datiem 2019. gada 12 mēnešos kopumā valstī reģistrēti 39 906[[2]](#footnote-2) (-3 354) noziedzīgi nodarījumi, no tiem 955 (+85) izdarīja nepilngadīgas personas. Pārskata periodā samazinājies personu skaits, kuras izdarīja noziedzīgus nodarījumus – 11 965 (-110), kā arī samazinājies nepilngadīgo personu skaits, kuras izdarīja noziedzīgus nodarījumus – 691 (-49). Līdz ar to, 2019. gada 12 mēnešos ir vērojama tendence palielināties reģistrēto nepilngadīgo izdarīto noziedzīgo nodarījumu skaitam[[3]](#footnote-3), bet samazinājies pašu nepilngadīgo personu skaits, kuras izdarīja noziedzīgus nodarījumus.

2019. gada 12 mēnešos reģistrēti nepilngadīgo izdarītie noziedzīgi nodarījumi pēc noziedzīga nodarījuma grupas objekta (nav kvalifikācijas pēc KL panta (salīdzinājumā ar 2018. gada 12 mēnešiem)):

|  |  |  |  |
| --- | --- | --- | --- |
| **KL nodaļa:** | **2018.gads** | **2019.gads** | **+/-** |
| IX nodaļa “Noziegumi pret cilvēci, mieru, kara noziegumi, genocīds” | 0 | 0 | **+/-0** |
| X nodaļa “Noziegumi pret valsti” | 5 | 0 | **-5** |
| XI nodaļa “Noziedzīgi nodarījumi pret dabas vidi” | 0 | 0 | **+/-0** |
| XII nodaļa “Nonāvēšana” | 1 | 4 | **+3** |
| XIII nodaļa “Noziegumi pret personas veselību” | 45 | 40 | **-5** |
| XIV nodaļa “Noziedzīgi nodarījumi pret personas pamattiesībām un pamatbrīvībām” | 3 | 2 | **-1** |
| XV nodaļa “Noziedzīgi nodarījumi pret personas brīvību, godu un cieņu” | 2 | 0 | **-2** |
| XVI nodaļa “Noziedzīgi nodarījumi pret tikumību un dzimumneaizskaramību” | 17 | 33 | **+16** |
| XVII nodaļa “Noziedzīgi nodarījumi pret  ģimeni un nepilngadīgajiem” | 2 | 5 | **+3** |
| XVIII nodaļa “Noziedzīgi nodarījumi pret īpašumu” | 631 | 697 | **+66** |
| XIX nodaļa “Noziedzīgi nodarījumi tautsaimniecībā” | 32 | 21 | **-11** |
| XX nodaļa “Noziedzīgi nodarījumi pret vispārējo drošību un sabiedrisko kārtību” | 52 | 77 | **+25** |
| XXI nodaļa “Noziedzīgi nodarījumi pret satiksmes drošību” | 47 | 37 | **-10** |
| XXII nodaļa “Noziedzīgi nodarījumi pret pārvaldes kārtību” | 25 | 13 | **-12** |
| XXIII nodaļa “Noziedzīgi nodarījumi pret jurisdikciju” | 13 | 28 | **+15** |

2019. gada 12 mēnešos reģistrēti nepilngadīgo izdarītie noziedzīgi nodarījumi, kuri kvalificējami pēc KL pantiem (salīdzinājumā ar 2018. gada 12 mēnešiem):

|  |  |  |  |
| --- | --- | --- | --- |
| **KL pants** | **2018.gads** | **2019.gads** | **+/-** |
| 78.p. - nacionālā, etniskā un rasu naida izraisīšana | 0 | 0 | **+/-0** |
| 93.p. - valsts simbolu zaimošana | 2 | 0 | **-2** |
| 116.p. - slepkavība | 0 | 1 | **+1** |
| 117.p. - slepkavība pastiprinošos apstākļos | 1 | 3 | **+2** |
| 118.p. - slepkavība sevišķi pastiprinošos apstākļos | 0 | 0 | **+/-0** |
| 125.p. - tīšs smags miesas bojājums | 7 | 4 | **-3** |
| 126.p. - tīšs vidēja smaguma miesas bojājums | 14 | 15 | **+1** |
| 130.p.  tīšs viegls miesas bojājums | 23 | 17 | **-6** |
| 131.p. - miesas bojājums aiz neuzmanības | 1 | 2 | **+1** |
| 132.p. - draudi izdarīt slepkavību un nodarīt smagu miesas bojājumu | 0 | 2 | **+2** |
| 159.p. - izvarošana | 2 | 8 | **+6** |
| 160.p. - vardarbīga dzimumtieksmes apmierināšana | 7 | 15 | **+8** |
| 162.p. - pavešana netiklībā | 1 | 1 | **+/-0** |
| 175.p. - zādzība | 200 | 224 | **+24** |
| 176.p. - laupīšana | 47 | 48 | **+1** |
| 177.p. - krāpšana | 4 | 0 | **-4** |
| 179.p. - piesavināšanās | 1 | 0 | **-1** |
| 180.p. - zādzība, krāpšana, piesavināšanās nelielā apmērā | 296 | 330 | **+34** |
| 183.p. - izspiešana | 4 | 4 | **+/-0** |
| 185.p. - mantas tīša iznīcināšana un bojāšana | 119 | 131 | **+12** |
| 186.p. - mantas iznīcināšana un bojāšana aiz neuzmanības | 3 | 0 | **-3** |
| 230.p. - cietsirdīga izturēšanās pret dzīvniekiem | 0 | 1 | **+1** |
| 231.p. - huligānisms | 6 | 5 | **-1** |
| 253.p. - narkotisko un psihotropo vielu neatļauta izgatavošana, iegādāšanās, glabāšana, pārvadāšana un pārsūtīšana | 23 | 29 | **+6** |
| 253.1p. - narkotisko un psihotropo vielu neatļauta izgatavošana, iegādāšanās, glabāšana, pārvadāšana un pārsūtīšana realizācijas nolūkā un neatļauta realizēšana | 13 | 28 | **+15** |
| 253.2.p. - narkotisko un psihotropo vielu neatļauta iegādāšanās, glabāšana un realizēšana nelielā apmērā un narkotisko un psihotropo vielu neatļauta lietošana | 14 | 18 | **+4** |
| 262.p. - transportlīdzekļa vadīšana alkohola, narkotisko, psihotropo, toksisko vai citu apreibinošu vielu ietekmē | 43 | 37 | **-6** |

2019. gada 12 mēnešos, salīdzinājumā ar 2018.gada 12 mēnešiem, nepilngadīgie visbiežāk ir izdarījuši noziedzīgus nodarījumus pret īpašumu 77,2% (+0,2%), palielinājies noziedzīgu nodarījumu skaits, kas saistīti ar apreibinošu vielu lietošanu, iegādāšanos, glabāšanu, izgatavošanu, pārvadāšanu un pārsūtīšanu 7,9% (+1,9%), kā arī noziedzīgu nodarījumu skaits pret tikumību un dzimumneaizskaramību 2,5% (+1,3%), samazinājies noziedzīgo nodarījumu skaits pret personas veselību 4,2% (-1%) un noziedzīgu nodarījumu skaits pēc KL 231.panta „Huligānisms” 0,5% (-0,2%).

Atskaites periodā, atbilstoši personas vai sabiedrības interešu apdraudējuma raksturam un sabiedriskās bīstamības pakāpei, 23 (+3) no nepilngadīgo izdarītiem noziedzīgiem nodarījumiem ir kriminālpārkāpumi[[4]](#footnote-4), 535 (-3) – mazāk smagi noziegumi[[5]](#footnote-5), 263 (-18) – smagi noziegumi[[6]](#footnote-6) un 44 (-3) – sevišķi smagi noziegumi[[7]](#footnote-7). Jāatzīmē, ka nedaudz samazinājies mazāk smago noziegumu, smago noziegumu un sevišķi smago noziegumu skaits, savukārt nedaudz palielinājies kriminālpārkāpumu skaits, kurus izdarījuši nepilngadīgie.

Kopumā 2019. gada 12 mēnešos zēni izdarīja 95% no kopējā nepilngadīgo izdarīto kriminālpārkāpumu, 89,7% no mazāk smagu noziegumu, 92,8% no smagu noziegumu un 93,2 % no sevišķi smagu noziegumu skaita.

Vērojams, ka noziedzīgus nodarījumus vairākums – 87,7%, ir izdarījuši zēni, savukārt meitenes tikai 12,3%.

Pēc VP Īslaicīgo aizturēšanas vietu sniegtajiem datiem 2019. gada 12 mēnešos salīdzinājumā ar iepriekšējo atskaites periodu ir aizturēts, apcietināts un konvojēts sekojošs nepilngadīgo personu skaits:

|  |  |  |  |
| --- | --- | --- | --- |
|  | **2018.gads** | **2019.gads** | +/- |
| Saskaņā ar KPL aizturētās personas, kurām netika piemērots apcietinājums | 167 | 180 | +13 |
| Apcietināto personu skaits | 29 | 35 | +6 |
| Uz procesuālajām darbībām no ieslodzījuma vietām konvojētās personas (kopā) | 196 | 203 | +7 |
| Tiesai | 75 | 79 | +4 |
| Prokuratūrai | 35 | 17 | -18 |
| Policijai | 86 | 107 | +21 |
| Citi | 0 | 0 | +/-0 |
| Ar īslaicīgās brīvības atņemšanu notiesātās personas | 11 | 10 | -1 |

Veicot statistikas datu analīzi, var izdarīt secinājumu, ka nedaudz palielinājies apcietināto personu skaits, savukārt samazinājies prokuratūrai uz procesuālajām darbībām no ieslodzījuma vietām konvojēto personu skaits.

VP RRP KPP NLN 2019. gada 12 mēnešos ievietoti 260 (- 44) bērni[[8]](#footnote-8):

|  |  |  |  |  |
| --- | --- | --- | --- | --- |
| Nr.p.k. |  | **2018. gads** | **2019. gads** | **+/-** |
| **1.** | **Atskaites periodā Nodaļā ievietoti bērni:** | **304** | **260** | **-44** |
| 1.1. | dzīvo Latvijas Republikā: | 297 | 256 | -41 |
| 1.1.1. | Rīgā un Rīgas novadā | 210 | 169 | -41 |
| 1.1.2. | citos Latvijas novados | 88 | 87 | -1 |
| 1.2. | dzīvo citās valstīs | 7 | 4 | -3 |
| 1.3. | bez vecāku gādības palikušie | 100 | 48 | -52 |
| 1.4. | aprūpi veic tikai viens no vecākiem | 177 | 212 | +35 |
| **2.** | **Iedalījums pa vecuma grupām:** |  |  |  |
| 2.1. | līdz 7 gadiem | 8 | 1 | -7 |
| 2.2. | no 8 – 10 gadiem | 7 | 3 | -4 |
| 2.3. | no 11 – 14 gadiem | 103 | 68 | -35 |
| 2.4. | no 15 – 16 gadiem | 131 | 105 | -26 |
| 2.5. | no 17 – 18 gadiem | 55 | 83 | +28 |
| **3.** | **Iedalījums pēc dzimuma:** |  |  |  |
| 3.1. | Meitenes | 101 | 84 | -17 |
| 3.2. | Zēni | 203 | 176 | -27 |
| **4.** | **Mācās skolā** | 256 | 216 | -40 |
| **5.** | **Nemācās** | 44 | 44 | +/-0 |
| **6.** | **Strādā** | 0 | 0 | +/-0 |
| **7.** | **Nestrādā** | 0 | 0 | +/-0 |
| **Nogādāto bērnu kategorija** | | | | |
| **8.** | **Nodaļā ievietoti bērni, kuri:** |  |  |  |
| 8.1. | četru stundu laikā no aizturēšanas nav nodoti bērnu vecākiem, aizstājējiem, bērnu aprūpes iestādei vai meklēšanas iniciatoram | 303 | 256 | -47 |
| 8.2. | nelikumīgi šķērsojuši Latvijas Republikas robežu | 1 | 0 | -1 |
| 8.3. | saskaņā ar tiesas nolēmumu, prokurora norādījumu, izmeklēšanas iestādes lēmumu | 0 | 4 | +4 |
| **Ziņas par bērniem, kuri atdoti no Nodaļas** | | | | |
| **9.** | **Bērnu skaits atskaites periodā, kuri atdoti:** | 304 | 260 | -44 |
| 9.1 | vecākiem vai viņus aizvietojošām personām | 186 | 178 | -8 |
| 9.2. | bērnu aprūpes iestādēm, internātskolām | 76 | 44 | -32 |
| 9.3. | sociālās korekcijas izglītības iestādei | 2 | 3 | +1 |
| 9.4. | ievietoti bērnu aprūpes iestādēs, internātskolās, krīzes centros | 13 | 20 | +7 |
| 9.5. | policijas darbiniekiem | 23 | 7 | -16 |
| 9.6. | Medicīnas iestādei | 4 | 8 | +4 |
| **10.** | **Atskaites perioda beigās Nodaļā esošo bērnu skaits** | 0 | 0 | +/-0 |
| **Nodaļā veiktais preventīvais darbs ar bērniem** | | | | |
| **11.** | **Noskaidrota bērna personība** | 0 | 0 | +/-0 |
| **12.** | **Nosūtītie ziņojumi kopā:** | 590 | 507 | -83 |
| 12.1. | policijas iestādēm | 29 | 10 | -19 |
| 12.1.1. | t.sk. par noziedzīgiem nodarījumiem | 6 | 0 | -6 |
| 12.2. | izglītības pārvaldēm | 1 | 0 | -1 |
| 12.3. | bāriņtiesai | 309 | 244 | -65 |
| 12.4. | pašvaldību sociālajam dienestam | 228 | 220 | -8 |
| 12.5. | bērnu aprūpes iestādēm, internātskolām, krīzes centriem | 1 | 5 | +4 |
| 12.6. | bērnu vecākiem | 0 | 0 | +/-0 |
| 12.7. | nosūtīti ziņojumi citām valsts un sabiedriskām iestādēm | 0 | 7 | +7 |
| **13.** | **Sastādīti protokoli par administratīvajiem pārkāpumiem** | 0 | 0 | +/-0 |
| **14.** | **Vecāku skaits, ar kuriem veikts profilakses darbs** | 164 | 186 | +22 |
| **15.** | **Pēc medicīniskās palīdzības griezušos bērnu skaits** | 6 | 4 | -2 |
| **16.** | **Bērnu skaits, kurus ievietojušas VP RRP struktūrvienības** | 231 | 192 | -39 |
| **17.** | **Bērnu skaits, kurus ievietojušas citu Valsts policijas reģionu struktūrvienības** | 9 | 5 | -4 |
| **18.** | **Bērnu skaits, kurus ievietojuši Pašvaldības policija** | 64 | 63 | -1 |
| **19.** | **Bērnu skaits, kurus ievietojuši Pašvaldības struktūrvienības (BT; SD)** | 0 | 0 | +/-0 |

Saistībā ar katru bērnu pastāvīgi tiek veikts preventīvais darbs ar mērķi novērst bērnu nepietiekamu uzraudzību, iegūt informāciju par viņu izdarītajiem likumpārkāpumiem, kā arī prettiesiskajām darbībām, kas vērstas pret viņu vai citām personām, kā arī nepieļaut turpmākās prettiesiskās darbības.

Pastāvīgi notiek sadarbība ar bāriņtiesām, sociālajiem dienestiem, izglītības pārvaldēm u.c. iestādēm sekmīgai bērnu problēmu risināšanai. Tiek veikts preventīvais darbs ar bērnu vecākiem, to aizbildņiem. Lai varētu informēt minētās institūcijas par bērna problēmām, kā arī iegūtu par bērnu un viņa ģimeni nepieciešamo informāciju, tiek izsūtītas rakstiskā veidā informācijas un pieprasījumi.

Saskaņā ar BTAL 58.panta trešo daļu, 2019. gada 12 mēnešos VP KP struktūrvienību inspektori, kuri veic dienesta pienākumus NLI jomā, nepilngadīgo likumpārkāpēju individuālās prevencijas uzskaitē ir ņēmuši 520 nepilngadīgos, kas, salīdzinot ar 2018. gada 12 mēnešiem, ir par 207 likumpārkāpējiem mazāk un atskaites perioda beigās VP nepilngadīgo likumpārkāpēju individuālās prevencijas uzskaitē atradās 666 (-47) nepilngadīgās personas. Atrodoties uzskaitē 216 (+97) nepilngadīgie izdarīja noziedzīgus nodarījumus, bet 485 (+177) – administratīvus pārkāpumus[[9]](#footnote-9).

Atskaites periodā izbeigtie pret nepilngadīgajiem uzsāktie kriminālprocesi (salīdzinājumā ar 2018. gada 12 mēnešiem):

|  |  |  |  |
| --- | --- | --- | --- |
| **KPL pants** | **2018.gads** | **2019.gads** | **+/-** |
| 377.p.1.pkt. - nav noticis noziedzīgs nodarījums | 3 | 9 | **+6** |
| 377.p.2.pkt. - izdarītajā nodarījumā nav noziedzīga nodarījuma sastāva | 56 | 37 | **-19** |
| 377.p.3.pkt. - iestājies noilgums | 2 | 0 | **-2** |
| 377.p.4.pkt. - pieņemts amnestijas akts, kas novērš soda piemērošanu par attiecīgo noziedzīgu nodarījumu | 0 | 0 | **+/-0** |
| 377.p.8.pkt. - nav cietušās personas pieteikuma tādā kriminālprocesā, kuru var uzsākt tikai uz šīs personas pieteikuma pamata | 0 | 0 | **+/-0** |
| 377.p.9.pkt. - noticis cietušā un aizdomās turētā vai apsūdzētā izlīgums tādā kriminālprocesā, kuru var uzsākt tikai uz cietušās personas pieteikuma pamata | 0 | 1 | **+1** |
| 379.p.1.d.1.pkt. -  izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: izdarīts noziedzīgs nodarījums, kuram ir noziedzīga nodarījuma pazīmes, bet ar kuru nav radīts tāds kaitējums, lai piespriestu kriminālsodu | 0 | 3 | **+3** |
| 379.p.1.d.2.pkt. -  izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: persona, kas izdarījusi kriminālpārkāpumu vai mazāk smagu noziegumu, ir izlīgusi ar cietušo vai viņa pārstāvi Krimināllikumā noteiktajos gadījumos | 0 | 1 | **+1** |
| 379.p.1.d.3.pkt. - izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: noziedzīgu nodarījumu izdarījusi nepilngadīga persona un ir konstatēti noziedzīga nodarījuma izdarīšanas īpašie apstākļi, un par nepilngadīgo personu iegūtas ziņas, kas mīkstina tās atbildību | 0 | 0 | **+/-0** |
| 379.p.1.d.4.pkt. - izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: kriminālprocesu nav iespējams pabeigt saprātīgā termiņā | 0 | 0 | **+/-0** |
| 379.p.1.d.5.pkt. -  izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: persona noziedzīgu nodarījumu izdarījusi laikā, kad tā bija pakļauta cilvēku tirdzniecībai un tika piespiesta to izdarīt | 0 | 0 | **+/-0** |
| 379.p.2.d. - izmeklētājs ar uzraugošā prokurora piekrišanu vai prokurors var izbeigt kriminālprocesu un materiālus par nepilngadīgo nosūtīt audzinoša rakstura piespiedu līdzekļa piemērošanai | 1 | 0 | **-1** |
| 379.p.3.d. - prokurors var izbeigt kriminālprocesu, nosacīti atbrīvojot no kriminālatbildības | 0 | 0 | **+/-0** |

# **II. Cietušie bērni**

Pēc IeM IC datiem 2019. gada 12 mēnešos par noziedzīgos nodarījumos cietušām atzītas kopā 11 542[[10]](#footnote-10) (-635[[11]](#footnote-11)) personas, no tām 546[[12]](#footnote-12) (+21) bērni, no kuriem 259 (+/-0) mazgadīgas personas salīdzinājumā ar iepriekšējo periodu. No noziedzīgos nodarījumos cietušajiem bērniem, zēni ir 243 (+/-0) un meitenes 303 (+21)[[13]](#footnote-13).

Atskaites periodā noziedzīgo nodarījumu rezultātā cietušo bērnu skaits:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **KL panti** | | **2018.gads** | | | **2019.gads** | | |  |
| Zēni | Meitenes | **Kopā:** | Zēni | Meitenes | **Kopā:** | **+/-** |
| 116.p. - slepkavība | | 4 | 0 | **4** | 0 | 2 | **2** | -2 |
| 117.p. - slepkavība pastiprinošos apstākļos | | 5 | 2 | **7** | 2 | 0 | **2** | -5 |
| 123.p. - nonāvēšana aiz neuzmanības | | 0 | 0 | **0** | 0 | 0 | **0** | +/-0 |
| 125.p. - tīšs smags miesas bojājums | | 1 | 0 | **1** | 5 | 1 | **6** | +5 |
| 126.p. - tīšs vidēja smaguma miesas bojājums | | 15 | 3 | **18** | 11 | 1 | **12** | -6 |
| 130.p. - tīšs viegls miesas bojājums | | 30 | 9 | **39** | 26 | 8 | **34** | -5 |
| 131.p. - miesas bojājums aiz neuzmanības | | 3 | 1 | **4** | 1 | 1 | **2** | -2 |
| 132.p. - draudi izdarīt slepkavību un nodarīt smagu miesas bojājumu | | 1 | 3 | **4** | 3 | 6 | **9** | +5 |
| 152.p. - nelikumīga brīvības atņemšana | | 1 | 4 | **5** | 0 | 3 | **3** | -2 |
| 153.p. - personas nolaupīšana | | 0 | 1 | **1** | 1 | 1 | **2** | +1 |
| 154.1 p. - cilvēku tirdzniecība | | 0 | 0 | **0** | 0 | 0 | **0** | +/-0 |
| 159.p. - izvarošana | | 0 | 21 | **21** | 0 | 21 | **21** | +/-0 |
| 160.p. - seksuāla vardarbība | | 16 | 63 | **79** | 17 | 52 | **69** | -10 |
| 161.p. - seksuāla rakstura darbības ar personu, kura nav sasniegusi sešpadsmit gadu vecumu | | 2 | 24 | **26** | 0 | 20 | **20** | -6 |
| 162. p. - pavešana netiklībā | | 5 | 41 | **46** | 5 | 29 | **34** | -12 |
| 162.1p. - pamudināšana iesaistīties seksuālās darbībās | | 2 | 20 | **22** | 1 | 23 | **24** | +2 |
| 164.p. - personas iesaistīšana prostitūcijā un prostitūcijas izmantošana | | 0 | 1 | **1** | 0 | 0 | **0** | -1 |
| 1651.p. - personas nosūtīšana seksuālai izmantošanai | | 0 | 0 | **0** | 0 | 0 | **0** | +/-0 |
| 166.p. - pornogrāfiska priekšnesuma demonstrēšanas, intīma rakstura izklaides ierobežošanas un pornogrāfiska rakstura materiāla aprites noteikumu pārkāpšana | | 2 | 32 | **34** | 3 | 26 | **29** | -5 |
| 172.p. – nepilngadīgā iesaistīšana noziedzīgā nodarījumā | | 0 | 0 | **0** | 0 | 1 | **1** | +1 |
| 174.p. - cietsirdība un vardarbība pret nepilngadīgo | 41 | 51 | **92** | 51 | 54 | **105** | +13 |
| 175.p. - zādzība | 5 | 3 | **8** | 8 | 4 | **12** | +4 |
| 176.p. - laupīšana | 25 | 2 | **27** | 11 | 2 | **13** | -14 |
| 177.p. - krāpšana | 1 | 1 | **2** | 1 | 0 | **1** | -1 |
| 180.p. - zādzība, krāpšana, piesavināšanās nelielā apmērā | 24 | 10 | **34** | 25 | 17 | **42** | +8 |
| 183.p. - izspiešana | | 2 | 1 | **3** | 1 | 2 | **3** | +/-0 |
| 230.1p. - dzīvnieku turēšanas noteikumu pārkāpšana | | 10 | 4 | **14** | 6 | 3 | **9** | -5 |
| 231.p. - huligānisms | | 4 | 0 | **4** | 1 | 1 | **2** | -2 |
| 251.p. - pamudināšana lietot narkotiskās, psihotropās vielas un jaunas psihoaktīvās vielas | | 0 | 0 | **0** | 1 | 0 | **1** | +1 |
| 252.p. - narkotisko, psihotropo un jauno psihoaktīvo vielu ievadīšana pret personas gribu | | 0 | 1 | **1** | 0 | 0 | **0** | -1 |
| 260.p. - ceļu satiksmes noteikumu un transportlīdzekļu ekspluatācijas noteikumu pārkāpšana | | 32 | 23 | **55** | 29 | 27 | **56** | +1 |

2019. gada 12 mēnešos, salīdzinājumā ar 2018. gada 12 mēnešiem, visbiežāk bērni cietuši no noziedzīgiem nodarījumiem pret tikumību un dzimumneaizskaramību – 36,1% gadījumu (-7,5%), no cietsirdības un vardarbības (KL 174.pants) – 19,2% bērnu (+1,7%), mantiskiem nodarījumiem – 13% (-1,1%) un no nodarījumiem pret dzīvību un veselību – 12,2% (-2,4%).

Palielinoties bērnu vecumam, pieaug risks ciest no noziedzīgiem nodarījumiem pret tikumību un dzimumneaizskaramību. Visbiežāk no iepriekš minētajiem noziedzīgiem nodarījumiem cieš meitenes, zēni retāk.

Jāatzīmē, ka atskaites periodā salīdzinot ar iepriekšējo periodu nav notikusi neviena nepilngadīgās personas tirdzniecība (KL – 154.1pants), kā arī neviena nepilngadīgā persona nav tikusi nosūtīta seksuālai izmantošanai (KL – 165.1pants).

Atskaites periodā, salīdzinot ar iepriekšējo periodu, samazinājies bērnu skaits, kuri cietuši no seksuālās vardarbības (KL – 160.pants) 69 (-10), no pavešanas netiklībā (KL – 162.pants) 34 (-12), no pornogrāfiska priekšnesuma demonstrēšanas, intīma rakstura izklaides ierobežošanas un pornogrāfiska rakstura materiāla aprites noteikumu pārkāpšanas (KL - 166.pants) 29 (-5), bet palielinājies bērnu skaits, kuri cietuši no cietsirdības un vardarbības (KL - 174.pants) 105 (+13).

2019. gada 12 mēnešos reģistrētie noziedzīgie nodarījumi pēc noziedzīga nodarījuma grupas objekta (nav kvalifikācijas pēc KL panta):

|  |  |  |  |
| --- | --- | --- | --- |
| **KL nodaļa:** | **2018.gads** | **2019.gads** | **+/-** |
| XI nodaļa “Noziedzīgie nodarījumi pret dabas vidi” | 0 | 2 | +2 |
| XII nodaļa „Nonāvēšana” | 11 | 4 | -7 |
| XIII nodaļa „Noziegumi pret personas veselību” | 73 | 95 | +22 |
| XIV nodaļa „Noziedzīgi nodarījumi pret personas pamattiesībām un pamatbrīvībām” | 0 | 3 | +3 |
| XV nodaļa „Noziedzīgi nodarījumi pret personas brīvību, godu un cieņu” | 5 | 3 | -2 |
| XVI nodaļa „Noziedzīgi nodarījumi pret tikumību un dzimumneaizskaramību” | 194 | 192 | -2 |
| XVII nodaļa „ Noziedzīgi nodarījumi pret ģimeni un nepilngadīgo” | 82 | 102 | +20 |
| XVIII nodaļa „Noziedzīgi nodarījumi pret īpašumu” | 76 | 72 | -4 |
| XIX nodaļa „Noziedzīgi nodarījumi tautsaimniecībā” | 4 | 2 | -2 |
| XX nodaļa „Noziedzīgi nodarījumi pret vispārējo drošību un sabiedrisko kārtību” | 25 | 12 | -13 |
| XXI nodaļa „Noziedzīgi nodarījumi pret satiksmes drošību” | 65 | 66 | +1 |
| XXII nodaļa “Noziedzīgi nodarījumi pret pārvaldes kārtību” | 0 | 1 | +1 |

Pēc IeM IC datiem 2019. gada 12 mēnešos, sadalījumā pēc noziedzīga nodarījuma izdarīšanas vietas, bērni visbiežāk cietuši: 99 (-8) dzīvoklī, 83 (+12) pilsētā, 49 (-9) dzīvojamajā mājā, 44 (-14) uz ielas, 29 (+17) mācību iestādē un 28 (+10) interneta vidē.

2019. gadā VP GKrPP kā viena no prioritātēm ir noteikta noziedzīgu nodarījumu pret nepilngadīgo un mazgadīgo personu tikumību un dzimumneaizskaramību vērstu noziegumu apkarošana, tai skaitā, noziedzīgu nodarījumu, kas saistīti ar bērnu pornogrāfijas izplatīšanu ar augsto tehnoloģiju palīdzību, apkarošana.

VP GKrPP KIP informē, ka pārskata periodā kriminālprocesu skaits, kas uzsākti par noziedzīgiem nodarījumiem pret personas tikumību un dzimumneaizskaramību, salīdzinot ar iepriekšējo periodu, nav būtiski mainījies. Konstatēts, ka noziedzīgu nodarījumu pret personas tikumību un dzimumneaizskaramību reālajā vidē izpausmes veidi nav mainījušies. Vairumā gadījumu par cietušajiem no noziedzīgiem nodarījumiem pret personas tikumību un dzimumneaizskaramību kļūst nepilngadīgas personas, kas cieš no ģimenes locekļiem vai pazīstamām personām. Noziedzīgiem nodarījumiem pret personu tikumību un dzimumneaizskaramību tiešsaistē ir vērojams neliels pieaugums, kas skaidrojams gan ar brīvu pieeju internetam dažāda vecuma personām, gan ar dažādu informācijas tehnoloģiju iespējām un cietušo un vainīgo personu informācijas tehnoloģiju lietošanas paradumiem un pielāgošanos jaunajām tehnoloģiskajām iespējām. VP GKrPP KIP norāda, ka dzimumnoziegumu tiešsaistē izpausmes veidi paliek nemainīgi, piemēram, seksuāla rakstura sarakste, apmaiņa ar video un foto attēliem. Ņemot vērā dažādu informācijas tehnoloģiju iespēju pieaugumu, kā arī sociālo tīklu piedāvājumu, nevar prognozēt, kurš no sociāliem tīkliem, kā arī kura no informācijas tehnoloģiju iespējām būs interesanta iespējamai vainīgai personai, lai to izmantotu kā platformu dzimumnoziegumu veikšanai. VP GKrPP KIP norāda, ka pārskata periodā nav identificētas specifiskas izmaiņas noziedzīgos nodarījumos pret personas tikumību un dzimumneaizskaramību.

Saskaņā ar IeM IC DWH datu masīvu “201912”, 2019. gada 12 mēnešos valstī pēc KL 161.panta (Seksuāla rakstura darbības ar personu, kura nav sasniegusi 16 gadu vecumu) kopumā uzsākti 38 (-5) kriminālprocesi (VP – 38 (-4)), par atklātiem tiek uzskaitīti 31 (-4) kriminālprocesi (visi VP), t.sk. 13 (-1) kriminālprocesi no 2019. gadā uzsāktajiem. Kriminālvajāšanas uzsākšanai uz prokuratūru nosūtīti 30 (-5) kriminālprocesi (visi VP), t.sk. 13 (-1) no 2019.gadā uzsāktajiem.

Pēc KL 162.panta (Pavešana netiklībā) valstī kopumā uzsākti 33 (-14) kriminālprocesi (VP – 33 (-13)), par atklātiem tiek uzskaitīti 43 (+2) kriminālprocesi (VP – 42 (+1)), t.sk. 13 (+1) no 2019. gadā uzsāktajiem (visi VP). Kriminālvajāšanas uzsākšanai uz prokuratūru nosūtīti 39 (+2) kriminālprocesi (VP – 38 (+1)), t.sk. 12 (stab.) no 2019.gadā uzsāktajiem (visi VP).

Pēc KL 162.¹ panta (Pamudināšana iesaistīties seksuālās darbībās) valstī kopumā uzsākti 23 (-4) kriminālprocesi (VP – 23 (-3)), par atklātiem tiek uzskaitīti 19 (+6) kriminālprocesi (VP – 18 (+5)), t.sk. 9 (+4) kriminālprocesi no 2019.gadā uzsāktajiem (visi VP). Kriminālvajāšanas uzsākšanai uz prokuratūru nosūtīti 18 (+6) kriminālprocesi (VP – 17 (+5)), t.sk. 9 (+4) kriminālprocesi no 2019.gadā uzsāktajiem (visi VP).

Pēc KL 166.panta trešās daļas (Pornogrāfiska priekšnesuma demonstrēšana, intīma rakstura izklaides ierobežošanas un pornogrāfiska rakstura materiāla aprites noteikumu pārkāpšana) valstī kopumā uzsākti 7 (+1) kriminālprocesi (visi VP), par atklātiem tiek uzskaitīti 10 (+6) kriminālprocesi (visi VP), kriminālvajāšanas uzsākšanai uz prokuratūru nosūtīti 9 (+5) kriminālprocesi (visi VP).

VP GKrPP KIP norāda, ka kriminālprocesi, kas uzsākti par noziedzīgiem nodarījumiem, kuri kvalificēti pēc KL 162.panta līdz 166.pantam, vairumā gadījumu notikuši interneta vidē, līdz ar to vainīgās personas noskaidrošana ir ilgs un darbietilpīgs process.

VP GKrPP ENAP informē, ka sadarbībā ar VP struktūrvienību amatpersonām tika turpināta uzsāktā operācija cīņā ar bērnu seksuālo izmantošanas materiālu apriti interneta vidē ar nosaukumu "PERONS". 2019.gadā konstatēti 16 gadījumi, kad interneta lietotāji ir iesaistīti bērnu seksuālo izmantošanas materiālu apritē interneta vidē. Informācija sniegta VP struktūrvienībām, kā rezultātā tika uzsākti 16 kriminālprocesi (VP GKrPP KIP-10; VP Zemgales reģiona pārvaldē-3; VP Rīgas reģiona pārvaldē-1; VP Kurzemes reģiona pārvaldē–1; VP Vidzemes reģiona pārvaldē-1). KPL 264.panta kārtībā aizturētas 15 personas un veiktas arī vairākas kratīšanas personu dzīvesvietās un darbavietās, kā rezultātā izņemts liels apjoms lietisko pierādījumu. Visos gadījumos uz datu nesējiem pirmatnējās apskates laikā tika konstatēti pornogrāfiska rakstura materiāli, kuros aprakstīta vai attēlota bērnu seksuālā izmantošana. Izmeklēšana kriminālprocesos turpinās.

VP GKrPP ENAP prognozē, ka šāda veida noziegumu līmenis paliks nemainīgs un pieaugums nav gaidāms.

Tāpat VP GKrPP ENAP informē, ka pret tikumību un dzimumneaizskaramību vērstiem noziedzīgiem nodarījumiem 2019.gadā uzsākts kriminālprocess par to, ka persona (vīrietis) nodarbojas ar bērnu pornogrāfisko materiālu apriti starptautiskā mērogā, kā arī pats tieši iesaistīja bērnus pornogrāfisku materiālu uzņemšanā. Kriminālprocesā reģistrētas 5 nozieguma epizodes (2 – pēc KL 166.panta ceturtās daļas; 3 – pēc KL 166.panta otrās daļas), t.sk. 1 epizode par mazgadīgas personas iespējamu pavešanu netiklībā.

Pēc KL 172.panta (Par nepilngadīgā iesaistīšanu noziedzīgā nodarījumā) valstī kopumā uzsākti 11 (+4) kriminālprocesi (visi VP), par atklātiem tiek uzskaitīti 10 (+2) kriminālprocesi (visi VP), t.sk. 7 (+1) kriminālprocesi no 2019. gadā uzsāktajiem. Kriminālvajāšanas uzsākšanai uz prokuratūru nosūtīti 8 (+1) kriminālprocesi (visi VP), t.sk. 5 (stab.) kriminālprocesi no 2019. gadā uzsāktajiem.

Pēc KL 174.panta (Par cietsirdību un vardarbību pret nepilngadīgo) valstī kopumā uzsākti 138 (-2) kriminālprocesi (VP – 136 (stab.)), par atklātiem tiek uzskaitīti 65 (-3) kriminālprocesi (VP – 64 (-3)), t.sk. 24 (stab.) kriminālprocesi no 2019.gadā uzsāktajiem (visi VP). Kriminālvajāšanas uzsākšanai uz prokuratūru nosūtīts 61 (+2) kriminālprocess (visi VP), t.sk. 22 (+2) kriminālprocesi no 2019.gadā uzsāktajiem.

VP GKrPP KIP secina, ka noziedzīgus nodarījumus pret tikumību un dzimumneaizskaramību 99% gadījumos veic vīrieši, kuru vidējais vecums ir 34 gadi. No visām aizdomās turētām personām apmēram 10% ir nepilngadīgas.

Konstatēts, ka no personām, kuras tiek turētas aizdomās par noziedzīga nodarījuma pret tikumību un dzimumneaizskaramību izdarīšanu un agrāk ir sauktas pie kriminālatbildības, aptuveni 20% – tieši par noziedzīgiem nodarījumiem pret tikumību un dzimumneaizskaramību.

Noziedzīgus nodarījumus pret tikumību un dzimumneaizskaramību biežāk veic interneta vidē savukārt reālā vidē noziedzīgu nodarījumu skaits ir attiecīgi samazinājies. No noziedzīgiem nodarījumiem, kuri veikti reālā vidē, apmēram 80% tika veikti slēgtās telpās, vairumā gadījumu dzīvokļos. Tāpat tika saņemtas ziņas par noziedzīgiem nodarījumi, kas notika kāpņu telpa, automašīnā, viesnīcā un skolas telpās.

Vērtējot vidi un attiecību raksturu starp cietušo personu un aizdomās turēto personu, VP GKrPP KIP secina, ka cietušās personas vairumā gadījumu ir pazinušas aizdomās turēto personu pirms tika veikts noziedzīgs nodarījums, apmēram 80% gadījumu viņi bijuši paziņas vai draugi, bet pārējos gadījumos – radinieki. Turklāt konstatēts, ka galvenokārt dzimumnoziegumi tiek veikti ģimenē (īpaši disfunkcionālās ģimenēs), ārpus ģimenes aprūpes iestādēs un vidē, kur uzturas deviantas personas. Savukārt dzimumnoziegumus, kuri tiek veikti tiešsaistē pret nepilngadīgām personām (īpaši mazgadīgām personām), nereti veic personas ar parafīliskām interesēm (pedofilija, zoofilija).

VP GKrPP norāda, ka dzimumnoziegumu apkarošanas ietvaros regulāri tiek uzturēta un uzlabota informācijas apmaiņa starp teritoriālajām VP struktūrvienībām un nevalstiskām organizācijām.

VP GKrPP ENAP arī periodiski informē sabiedrību par operāciju “PERONS” – cīņā ar bērnu seksuālo izmantošanas materiālu apriti interneta vidē, kā arī paralēli noziegumu prevencijas jomā mudina sabiedrību nebūt vienaldzīgiem un aktīvi izmantot Valsts policijas mobilo aplikāciju “Mana drošība”, kura ir pieejama visās mobilajās platformās.

VP GKrPP ENAP arī aktīvi piedalās Eiropas Savienības Politikas ciklā smagās un organizētās noziedzības apkarošanā, kas veido Eiropas daudznozaru platformu pret noziedzības apdraudējumiem (EMPACT) prioritārās jomas “Child sexual exploitation” (CSE) darba grupā un jomas rīkotajās aktivitātēs, turpinot dalību Norvēģijas vadītajā projektā “Police – 2 – peer”, kura ietvaros failu apmaiņas tīklā “direct connect ++” tiek izplatīti viltus bērnu seksuālās izmantošanas materiāli, kuru saturs ir saistīts ar policijas prevencijas aktivitāti brīdinot lietotājus par aizliegto materiālu izplatīšanu un to saistīto atbildību. Līdz šim brīdim no Latvijas puses ir augšupielādēti jau vairāk nekā 28 terabaiti minēto failu.

VP GKrPP ENAP atzīmē, ka 2016. gadā pēc Interpola ikgadējo ekspertu sanāksmes apmeklējuma, sadarbībā ar Bulgārijas tiesībsargājošām institūcijām, tika arī uzsākts nacionālais projekts “IWOL”, kas paredzēja domēnu vārdu bloķēšanu Latvijas IP adrešu segmentā, kuru saturs ir aizliegts. Atskaites periodā bloķēts vairāk kā 1 000 000 mēģinājumi piekļūt domēnam ar aizliegto saturu, kas tieši satur bērnu seksuālās izmantošanas materiālus.

Kopš 2012. gada VP GKrPP ENAP darbinieks ir arī Amerikas Savienoto Valstu Federālā izmeklēšanas biroja starptautiskā darba grupas “Vardarbīgi noziegumi pret bērniem” (VCACITF) biedrs, kas dod iespēju reizi gadā satikt kolēģus no visas pasaules, kas strādā bērnu seksuālo izmantošanas noziegumu apkarošanas jomā, lai apmainītos ar labās prakses piemēriem, informāciju par izlūkošanas/izmeklēšanas jaunumiem un informācijas tehnoloģijām un novitātēm.

# **III. Citi pārkāpumi, kurus izdarījuši nepilngadīgie un pārkāpumi, kuru rezultātā cietušie ir nepilngadīgie**

Ievērojot ilggadējas pārskatu par nepilngadīgo noziedzības stāvokli un cietušajiem bērniem iestrādes, kā arī ņemot vērā to, ka “Bērnu noziedzības novēršanas un bērnu aizsardzības pret noziedzīgu nodarījumu pamatnostādnes 2013.-2019.gadam” sadaļā „Situācijas raksturojums un identificētās problēmas” ir iekļautas tādas situāciju raksturojošas pozīcijas, kā nepilngadīgo citu izdarīto likumpārkāpumu skaita izmaiņas tendences un bērnu aizsardzība ceļu satiksmes drošības jomā, zemāk apskatāma atbilstoša papildus statistika:

## **1. Administratīvo pārkāpumu tendences un dinamika.**

2019. gada 12 mēnešos valstī kopumā 9469 (+321) sastādīto administratīvo pārkāpumu protokolu skaits nepilngadīgām personām vecumā no 14 līdz 18 gadiem:

|  |  |  |  |
| --- | --- | --- | --- |
| **LAPK panti/pašvaldību saistošie noteikumi** | **Sastādīto administratīvo pārkāpumu protokolu skaits** | |  |
| **2018.gads** | **2019.gads** | **+/-** |
| **Kopā pēc visiem LAPK pantiem un pašvaldību saistošiem noteikumiem (tai skaitā):** | **9148** | **9469** | **+321** |
| LAPK 42.1 p. 4.d. - par smēķēšanu, ja to izdarījis nepilngadīgais | 2785 | 2828 | **+43** |
| LAPK 46.p. 1.d. - par narkotisko vai psihotropo vielu neatļautu iegādāšanos vai glabāšanu nelielā apmērā bez nolūka tās realizēt vai narkotisko vai psihotropo vielu neatļautu lietošanu | 256 | 312 | **+56** |
| LAPK 46.p. 2.daļa - par vielu, kuras var tikt izmantotas narkotisko vai psihotropo vielu nelikumīgai izgatavošanai (prekursoru), neatļautu iegādāšanos vai glabāšanu nelielā apmērā bez nolūka tās realizēt | 1 | 0 | **-1** |
| LAPK 167.p. - sīkais huligānisms | 408 | 393 | **-15** |
| LAPK 167.2 p. 1.d. - maznozīmīga miesas bojājuma tīša nodarīšana | 130 | 132 | **+2** |
| LAPK 167.2 p. 2.d. - maznozīmīga miesas bojājuma tīša nodarīšana atkārtoti | 2 | 4 | **+2** |
| LAPK 171.p. 1.d. - alkoholisko dzērienu vai citu apreibinošo vielu lietošana sabiedriskās vietās un atrašanās sabiedriskās vietās reibuma stāvoklī | 49 | 41 | **-8** |
| LAPK 171.p. 2.d. - alkoholisko dzērienu vai citu apreibinošo vielu lietošana sabiedriskās vietās un atrašanās sabiedriskās vietās reibuma stāvoklī atkārtoti | 9 | 21 | **+12** |
| LAPK 171.1 p. 1.d. - alkoholisko dzērienu vai citu apreibinošo vielu lietošana vai atrašanās alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais | 2010 | 2077 | **+67** |
| LAPK 171.1 p. 2.d. - alkoholisko dzērienu vai citu apreibinošo vielu lietošana vai atrašanās alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais atkārtoti | 538 | 609 | **+71** |
| LAPK 171.2 p. 1.d. - alkoholisko dzērienu iegādāšanās, ja pārkāpumu izdarījis nepilngadīgais | 7 | 6 | **-1** |
| LAPK 171.2 p. 2.d. - alkoholisko dzērienu iegādāšanās, ja pārkāpumu izdarījis nepilngadīgais atkārtoti | 2 | 0 | **-2** |
| LAPK 174.4 p. - prostitūcijas ierobežošanas noteikumu pārkāpšana | 0 | 1 | **+1** |
| LAPK 175.p. - ļaunprātīga nepakļaušanās policijas iestādes darbinieka, robežsarga vai zemessarga likumīgam rīkojumam vai prasībai | 28 | 41 | **+13** |
| LAPK 110.p. (kopā) - dzelzceļa transporta līdzekļu lietošanas noteikumu pārkāpšana | 5 | 4 | **-1** |
| Pašvaldību saistošo noteikumu pārkāpumi | 522 | 392 | **-130** |

2019. gada 12 mēnešos palielinājies arī nepilngadīgo personu skaits, kuras izdarīja administratīvos pārkāpumus – 5784, kas ir par 39 personām mazāk, salīdzinājumā ar iepriekšējo periodu:

|  |  |  |  |
| --- | --- | --- | --- |
| **LAPK panti/pašvaldību saistošie noteikumi** | **Nepilngadīgo personu skaits, kuriem sastādīti administratīvā pārkāpuma protokoli** | |  |
| **2018.gads** | **2019.gads** | **+/-** |
| **Kopā pēc visiem LAPK pantiem un pašvaldību saistošiem noteikumiem (tai skaitā):** | **5823** | **5784** | **-39** |
| LAPK 42.1 p. 4.d. - smēķēšanas ierobežojumu neievērošana Par smēķēšanu, ja to izdarījis nepilngadīgais | 2367 | 2377 | **+10** |
| LAPK 46.p. 1.d. - par narkotisko vai psihotropo vielu neatļautu iegādāšanos vai glabāšanu nelielā apmērā bez nolūka tās realizēt vai narkotisko vai psihotropo vielu neatļautu lietošanu | 235 | 292 | **+57** |
| LAPK 46.p. 2.d. - par vielu, kuras var tikt izmantotas narkotisko vai psihotropo vielu nelikumīgai izgatavošanai (prekursoru), neatļautu iegādāšanos vai glabāšanu nelielā apmērā bez nolūka tās realizēt | 1 | 0 | **-1** |
| LAPK 167.p. - sīkais huligānisms | 354 | 335 | **-19** |
| LAPK 167.2 p. 1.d. - maznozīmīga miesas bojājuma tīša nodarīšana | 125 | 122 | **-3** |
| LAPK 167.2 p. 2.d. - maznozīmīga miesas bojājuma tīša nodarīšana atkārtoti | 2 | 3 | **+1** |
| LAPK 171.p. 1.d. - alkoholisko dzērienu vai citu apreibinošo vielu lietošana sabiedriskās vietās un atrašanās sabiedriskās vietās reibuma stāvoklī | 49 | 40 | **-9** |
| LAPK 171.p. 2.d. - alkoholisko dzērienu vai citu apreibinošo vielu lietošana sabiedriskās vietās un atrašanās sabiedriskās vietās reibuma stāvoklī atkārtoti | 9 | 20 | **+11** |
| LAPK 171.1 p. 1.d. - alkoholisko dzērienu vai citu apreibinošo vielu lietošana vai atrašanās alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais | 1867 | 1859 | **-8** |
| LAPK 171.1 p. 2.d. - alkoholisko dzērienu vai citu apreibinošo vielu lietošana vai atrašanās alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais atkārtoti | 338 | 358 | **+20** |
| LAPK 171.2 p. 1.d. - alkoholisko dzērienu iegādāšanās, ja pārkāpumu izdarījis nepilngadīgais | 7 | 6 | **-1** |
| LAPK 171.2 p. 2.d. - alkoholisko dzērienu iegādāšanās, ja pārkāpumu izdarījis nepilngadīgais atkārtoti | 2 | 0 | **-2** |
| LAPK 174.4 p. - prostitūcijas ierobežošanas noteikumu pārkāpšana | 0 | 1 | **+1** |
| LAPK 175.p. - ļaunprātīga nepakļaušanās policijas iestādes darbinieka, robežsarga vai zemessarga likumīgam rīkojumam vai prasībai | 27 | 36 | **+9** |
| LAPK 110.p. (kopā) - dzelzceļa transporta līdzekļu lietošanas noteikumu pārkāpšana | 5 | 4 | **-1** |
| Pašvaldību saistošo noteikumu pārkāpumi | 435 | 331 | **-104** |

Veicot datu analīzi var secināt, ka šogad palielinājies gan pārkāpumu, gan personu skaits par smēķēšanu, narkotisko vielu iegādāšanos, glabāšanu un lietošanu, alkoholisko dzērienu vai citu apreibinošu vielu lietošanu vai atrašanos alkoholisko dzērienu vai citu apreibinošu vielu ietekmē, savukārt samazinājies sīko huligānismu pārkāpumu skaits un sīko huligānismu izdarījušo personu skaits.

2016. gada 1.jūnijā stājās spēkā grozījumi likumā “Par audzinoša rakstura piespiedu līdzekļu piemērošanu bērniem” un grozījumi Latvijas Administratīvo pārkāpumu kodeksā, nosakot, ka bērnam par administratīvo pārkāpumu, prioritāri piemēro audzinoša rakstura piespiedu līdzekļus, savukārt administratīvo sodu piemēro tikai tad, ja audzinoša rakstura piespiedu līdzekļu piemērošana konkrētajā gadījumā nav lietderīga.

Pēc IeM IC datiem, 2019. gada 12 mēnešos pašvaldību administratīvās komisijas pieņēma 2900 lēmumus[[14]](#footnote-14) par audzinoša rakstura piespiedu līdzekļu piemērošanu bērniem par viņu izdarītajiem administratīvajiem pārkāpumiem, kas ir par 115 lēmumiem vairāk kā 2018. gada 12 mēnešos [[15]](#footnote-15).

2019. gadā pašvaldību administratīvās komisijas ir pieņēmušas 1782 lēmumus nepilngadīgajam izteikt brīdinājumu, 1128 lēmumus noteikt uzvedības ierobežojumus, 37 lēmumus uzlikt par pienākumu ārstēties no alkohola, narkotisko, psihotropo vai toksisko vielu vai citas atkarības. Tāpat 39 gadījumos komisija lēmusi nodot bērnu galvojumā vecākiem vai aizbildņiem, kā arī citām personām, iestādēm vai organizācijām, bet 16 gadījumos bērnam uzlikts par pienākumu atvainoties cietušajām personām, ja tās piekrīt tikties ar vainīgo, kā arī 8 gadījumos uzlikts par pienākumu ar savu darbu novērst radītā kaitējuma sekas.

Lai novērstu nepilngadīgo izdarītos likumpārkāpumus, liela nozīme ir preventīvajam darbam ar nepilngadīgajiem. VP to realizē divos virzienos - gan kā vispārējo prevenciju (dažādu akciju, lekciju, reidu u.c. pasākumu ietvaros), gan kā individuālo prevenciju (attiecas uz konkrētām personām), ar mērķi novērst un atturēt nepilngadīgās personas no noziedzīgu nodarījumu izdarīšanas. Saskaņā ar BTAL 58.panta pirmo daļu, par vadošo iestādi bērnu likumpārkāpumu profilakses darba organizēšanā, starpinstitucionālās sadarbības veidošanā un atbildīga par profilaktiskā darba veikšanu ar BTAL 58.panta otrajā daļā minētajiem bērniem ir noteikta pašvaldība. Valsts policija par visiem BTAL 58.panta otrajā daļā minētajiem bērniem informē pašvaldību.

2019. gada 12 mēnešos, salīdzinājumā ar 2018. gada 12 mēnešiem, kopumā palielinājies sastādīto administratīvo pārkāpumu protokolu skaits personām par bērnu tiesību pārkāpšanu – 4109, kas ir par 203 protokoliem vairāk:

|  |  |  |  |
| --- | --- | --- | --- |
| **LAPK panti** | **Sastādīto administratīvā pārkāpuma protokolu skaits citām personām par bērnu tiesību pārkāpšanu** | |  |
| **2018.gads** | **2019.gads** | **+/-** |
| **Kopā pēc visiem LAPK pantiem:**  **Tai skaitā:** | **3906** | **4109** | **+203** |
| LAPK 149.32 p. 3.d. - par to noteikumu pārkāpšanu, kuri paredz bērnu pārvadāšanai paredzēto drošības līdzekļu lietošanu | 400 | 408 | **+8** |
| LAPK 155. p. 3.d. - par alkoholisko dzērienu un tabakas izstrādājumu pārdošanu nepilngadīgajiem | 283 | 273 | **-10** |
| LAPK 155. p. 4.d. - par alkoholisko dzērienu un tabakas izstrādājumu pārdošanu nepilngadīgajiem atkārtoti | 17 | 16 | **-1** |
| LAPK 172. p. 1.d. - par nepilngadīgā iesaistīšanu alkoholisko dzērienu lietošanā | 112 | 119 | **+7** |
| LAPK 172. p. 2.d. - par nepilngadīgā novešanu līdz dzēruma stāvoklim | 41 | 84 | **+43** |
| LAPK 172. p. 3.d. - par alkoholisko dzērienu vai tabakas izstrādājumu nodošanu nepilngadīgā rīcībā tā, ka šīs vielas kļuvušas nepilngadīgajam brīvi pieejamas lietošanai | 154 | 170 | **+16** |
| LAPK 172.p. 4.d. - par šā panta pirmajā, otrajā un trešajā daļā paredzētajām darbībām, ja tās izdarītas atkārtoti | 12 | 15 | **+3** |
| LAPK 172.1 p. 1.d. - nepilngadīgo iesaistīšana ubagošanā | 4 | 3 | **-1** |
| LAPK 172.1 p. 2.d. - nepilngadīgo iesaistīšana ubagošanā atkārtoti | 1 | 1 | **+/-0** |
| LAPK 172.2 p. - par fizisku vai emocionālu vardarbību pret bērnu | 1125 | 1514 | **+389** |
| LAPK 172.3 p. 1.d. - par bērna iesaistīšanu skaistumkonkursā vai citā pasākumā, kurā tiek vērtēts vienīgi viņa ārējais izskats | 1 | 0 | **-1** |
| LAPK 172.3 p. 2.d. - par tādu normatīvo aktu pārkāpšanu, kuri nosaka kārtību, kādā bērni iesaistāmi aktivitātēs (pasākumos), kas saistītas ar ārējā izskata demonstrēšanu | 2 | 0 | **-2** |
| LAPK 172.4 p. 1.d. - par bērna, kas nav sasniedzis septiņu gadu vecumu, atstāšanu bez uzraudzības, ja to izdarījuši vecāki vai personas, kas viņus aizstāj | 131 | 111 | **-20** |
| LAPK 172.4 p. 2.d. - par bērna, kas nav sasniedzis septiņu gadu vecumu, atstāšanu bez uzraudzības, ja to izdarījuši vecāki vai personas, kas viņus aizstāj atkārtoti | 4 | 1 | **-3** |
| LAPK 172.5 p. 1.d. - par bērna uzraudzības pakalpojumu sniegšanas prasību neievērošanu | 2 | 2 | **+/-0** |
| LAPK 172.5 p. 2.d. - par bērna uzraudzības pakalpojumu sniegšanas prasību neievērošanu atkārtoti | 0 | 0 | **+/-0** |
| LAPK 173. p. 1.d. - par bērna aprūpes pienākumu nepildīšanu | 1115 | 955 | **-160** |
| LAPK 173.p. 2.d. - par tādu pašu nodarījumu, ja tā rezultātā bērns izdarījis sīko huligānismu vai lietojis narkotiskās, vai psihotropās vielas bez ārsta nozīmējuma, vai atradies alkoholisko dzērienu ietekmē vai nodarbojies ar ubagošanu | 319 | 247 | **-72** |
| LAPK 173. p. 3.d. - par 173. p. pirmajā vai otrajā daļā paredzēto nodarījumu, ja tas izdarīts atkārtoti | 183 | 190 | **+7** |
| LAPK 174.3 p. 3.d. - par nepilngadīgo, kas nav sasnieguši 16 gadu vecumu, iesaistīšanu nesankcionētu sapulču, gājienu un piketu norisē vai organizēšanā | 0 | 0 | **+/-0** |
| LAPK 189.p. - par personas pieņemšanu darbā, ja tai nav derīga personu apliecinoša dokumenta (ja persona ir jaunāka par 15 gadiem) | 0 | 0 | **+/-0** |

2019. gada 12 mēnešos samazinājies vecākiem vai personām, kas tos aizstāj, sastādīto protokolu skaits par bērna, kas nav sasniedzis septiņu gadu vecumu, atstāšanu bez uzraudzības (LAPK 172.4 panta pirmā daļa), par bērna aprūpes pienākumu nepildīšanu, ja tā rezultātā bērns izdarījis sīko huligānismu vai lietojis narkotiskās vai psihotropās vielas bez ārsta nozīmējuma, vai atradies alkoholisko dzērienu ietekmē vai nodarbojies ar ubagošanu (LAPK 173.panta otrā daļa), sastādīto protokolu skaits par bērna aprūpes pienākumu nepildīšanu (LAPK 173.panta pirmā daļa), savukārt palielinājies citām personām[[16]](#footnote-16) sastādīto protokolu skaits par fizisku vai emocionālu vardarbību pret bērnu (LAPK 172.2 pants).

## **2. Nepilngadīgo cietušo skaita dinamika ceļu satiksmes negadījumos un izdarītie pārkāpumi ceļu satiksmes jomā.**

2019. gada 12 mēnešos, salīdzinājumā ar 2018. gada 12 mēnešiem, valstī ir nemainījies ievainoto bērnu skaits, kuri cietuši CSN – 705 (+/-0), savukārt samazinājies bojā gājušo bērnu skaits – 5 (-4).

CSN cietušo un bojā gājušo bērnu skaits vecuma grupās:

|  |  |  |  |  |  |  |
| --- | --- | --- | --- | --- | --- | --- |
| **Bērnu vecums** | **Ievainoto bērnu skaits CSN** | | | **Bojā gājušo bērnu skaits CSN** | | |
| **2018.gads** | **2019.gads** | **+/-** | **2018.gads** | **2019.gads** | **+/-** |
| **0 – 14 g.v.** No tiem: | **519** | **508** | **-11** | **5** | **5** | **+/-0** |
| Velosipēdisti (un mopēdisti)  Gājēji  Pasažieri  Vadītāji  Cits | 108  144  261  3  3 | 106  142  242  8  10 | -2  -2  -19  +5  +7 | 0  1  4  0  0 | 0  2  3  0  0 | +/-0  +1  -1  +/-0  +/-0 |
| **15 – 16 g.v.** No tiem: | **114** | **123** | **+9** | **2** | **0** | **-2** |
| Velosipēdisti (un mopēdisti)  Gājēji  Pasažieri  Vadītāji  Cits | 50  29  29  6  0 | 46  29  45  2  1 | -4  +/-0  +16  -1  +1 | 0  0  2  0  0 | 0  0  0  0  0 | +/-0  +/-0  +/-0  +/-0  +/-0 |
| **17 g.v.** No tiem: | **72** | **74** | **+2** | **2** | **0** | **-2** |
| Velosipēdisti (un mopēdisti)  Gājēji  Pasažieri  Vadītāji  Cits  Nenoskaidrots | 23  15  29  5  0  0 | 28  13  25  5  2  1 | +5  -2  -4  +/-0  +2  +1 | 1  0  1  0  0  0 | 0  0  0  0  0  0 | -1  +/-0  -1  +/-0  +/-0  +/-0 |
| **Kopā (0 – 17 g.v.):** | **705** | **705** | **+/-0** | **9** | **5** | **-4** |

Galvenie iemesli minētajiem CSN ir šādi:

* mazāk aizsargātajiem ceļu satiksmes dalībniekiem - gājējiem vai velobraucējiem, nav bijis atstarotājs vai apģērbs ar atstarojošiem elementiem; velosipēds nav bijis aprīkots atbilstoši ceļu satiksmes noteikumiem;
* drošības jostu nelietošana (vadītājiem un pasažieriem);
* noteikumu pārkāpšana, kuri paredz bērnu pārvadāšanai paredzēto drošības līdzekļu lietošanu;
* nepareiza pārvietošanās pa ceļu – pa nepareizo ceļa pusi vai pat pa ceļa vidu;
* nepareizā ātruma izvēle atbilstoši ceļa un meteoroloģiskiem apstākļiem.

Pēc LAPK 149.32 panta trešās daļas „Par to noteikumu pārkāpšanu, kuri paredz bērnu pārvadāšanai paredzēto drošības līdzekļu lietošanu” 2019. gada 12 mēnešos sodīti 408 vadītāji, kas ir par 8 vairāk, nekā 2018. gada 12 mēnešos.

2019. gada 12 mēnešos, salīdzinājumā ar 2018. gada 12 mēnešiem, palielinājies nepilngadīgām personām (14 -17 g.v.) sastādīto administratīvā pārkāpuma protokolu skaits par satiksmes noteikumu neievērošanu:

|  |  |  |  |
| --- | --- | --- | --- |
| **LAPK panti** | **2018.gads** | **2019.gads** | **+/-** |
| **Kopā:** | **1461** | **1607** | **+146** |
| LAPK 109.p. 5.d. - par iešanu pa sliežu ceļiem ārpus norādītajām vietām | 14 | 17 | **+3** |
| LAPK 149.4 p. 2.d. - par nepiesprādzēšanos ar drošības jostu vai aizsprādzētas aizsargķiveres nelietošanu, kā arī tāda pasažiera vešanu, kurš nav piesprādzējies vai kuram galvā nav aizsprādzētas aizsargķiveres | 28 | 33 | **+5** |
| LAPK 149.4 p. 6.d. 1.pkt. - par transportlīdzekļa vadīšanu, ja nav transportlīdzekļu vadīšanas tiesību (transportlīdzekļu vadīšanas tiesības noteiktā kārtībā nav iegūtas vai ir atņemtas | 207 | 252 | **+45** |
| LAPK 149.4 p. 7.d. 1.pkt. - par transportlīdzekļa vadīšanu atkārtoti gada laikā, ja nav transportlīdzekļu vadīšanas tiesību (transportlīdzekļu vadīšanas tiesības noteiktā kārtībā nav iegūtas vai ir atņemtas | 27 | 23 | **-4** |
| LAPK 149.15 p. 1., 2., 3., 4., 5., 6. un 7.d. (kopā) - transportlīdzekļu vadīšana alkohola reibumā vai narkotisko vai citu apreibinošo vielu ietekmē; | 31 | 22 | **-9** |
| LAPK 149.21 p. - velosipēdu un mopēdu vadītājiem noteikto papildu prasību pārkāpšana | 343 | 450 | **+107** |
| LAPK 149. 23 p. 1.d. - gājēju un pasažieru izdarītie pārkāpumi (par pasažieriem noteikto pienākumu pārkāpšanu) | 40 | 72 | **+32** |
| LAPK 149. 23 p. 2.d. - gājēju un pasažieru izdarītie pārkāpumi (par gājējiem noteikto pienākumu pārkāpšanu) | 771 | 738 | **-33** |

# **IV. Preventīvie pasākumi**

Nepilngadīgo noziedzības novēršanas un aizsardzības jomā Valsts policija strādā vispārējās un individuālās prevencijas virzienos. Vispārējās prevencijas ietvaros Valsts policija strādā ar programmu “Skolu drošība”. Programmas mērķis ir pilnveidot izglītības iestāžu drošības sistēmu.

Vispārējās prevencijas darbā ar izglītības iestādēm, programmas “Skolu drošība” ietvaros, tiek izmantotas četras metodes, lai risinātu konkrētu problēmu izglītības iestādē. Nepilngadīgo lietu inspektors izvēlās vienu vai vairākas no uzskaitītajām metodēm:

1. **Skolēnu informēšana**

Preventīvās izglītojošās drošības nodarbības izglītības iestādes izglītojamiem tiek vadītas par dažādām drošības tēmām, piemēram, par ceļu satiksmes drošību, apreibinošajām vielām, vardarbību u.c.. Nodarbību tēma, informēto skolēnu skaits un vecuma grupa un nodarbību skaits izglītības iestādē atkarīgs no risināmās problēmas.

1. **Drošības izvērtējums izglītības iestādē**

Drošības izvērtējums ietver gan fiziskās vides, gan izglītības iestādē izveidoto kārtības noteikumu, gan “mikroklimata”, gan izglītības iestādē reģistrēto incidentu un pārkāpumu, gan riska informācijas aprites novērtējumu. Noslēdzoties visaptverošajam novērtējumam, tiek sagatavoti ieteikumi izglītības iestādes drošības pilnveidei.

1. **Izglītības iestādes personāla informēšana**

Pedagogiem un izglītības iestādes personālam ir jābūt spējīgiem savlaicīgi identificēt riska situācijas un jābūt praktiskām zināšanām, kā tajās rīkoties. Savukārt izglītības iestādes direktoram ir nepieciešamas zināšanas par drošības sistēmas izveides pamatiem un principiem, lai spētu efektīvi nodrošināt drošību izglītības iestādē un vadīt tās uzturēšanu.

1. **Reidi**

Preventīvi kontroles pasākumi (reidi) tiek organizēti izglītības iestādēs, pamatojoties uz saņemto informāciju no izglītības iestādēm, vecākiem vai skolēniem. Preventīvus kontroles pasākumus veic ne tikai izglītības iestādēs, bet arī pilsētas vai novada teritorijā, nepilngadīgo pulcēšanās vietās un alkoholisko dzērienu un cigarešu tirdzniecības vietās.

**Informācija par Valsts policijas veiktajiem preventīvajiem pasākumiem 2019. gada 12 mēnešos**

2019. gadā Valsts policija īstenoja 4251 preventīva rakstura pasākumus, pamatā koncentrējoties uz preventīvām nodarbībām skolniekiem. No visām preventīvajām aktivitātēm nodarbības skolēniem veido 59,6%. Nepieciešamības gadījumā, izvērtējot katru gadījumu Valsts policija veic arī audzinoša rakstura pārrunas ar konkrētiem nepilngadīgajiem. Kopumā, 2019. gadā tika veiktas 593 audzinoša rakstura pārrunas, kas veido 14% no visām realizētajām preventīvajām aktivitātēm nepilngadīgo jomā.

Viena no Valsts policijas prioritātēm ir atbalsts drošas skolas vides veidošanā. 2019. gadā Valsts policijas amatpersonas kopumā veica drošības izvērtējumu 44 izglītības iestādēs visā Latvijā, tādējādi drošības izvērtējums kā atsevišķa drošības aktivitāte tika veikts 44 mācību iestādēs, tādējādi aptverot 0,6% no visām vispārējās izglītības iestādēm.

|  |  |  |
| --- | --- | --- |
| **Preventīvo pasākumu veidi** | **skaits** | **%** |
| **Kopā:** | **4251** | **100%** |
| t.sk. nodarbības nepilngadīgajiem | 2527 | 59,6% |
| t.sk. veikti drošības izvērtējumi izglītības iestādēs | 44 | 1% |
| t.sk. piedalīšanās vecāku sapulcēs | 37 | 0,9% |
| t.sk. izglītības iestādes personāla informēšana | 7 | 0,2% |
| t.sk. reidi/kontroles pasākumi | 919 | 21,7% |
| t.sk. audzinoša rakstura pārrunas ar nepilngadīgajiem | 593 | 14% |
| t.sk. darbs starpinstitucionālās komisijas sēdēs | 20 | 0,5% |
| t.sk. piedalīšanās publiskos pasākumos | 99 | 2% |
| t.sk. konkursi un ekskursijas Valsts policijas iecirknī | 5 | 0,1% |

Īstenojot preventīvus pasākumus Latvijas iedzīvotājiem, Valsts policijas amatpersonas runā par dažādām aktuālajām tēmām, tai skaitā vairākas aktuālās tēmas iekļaujot vienā pasākumā. Ņemot vērā, ka Valsts policijas amatpersonas ieviesa 4251 preventīvu pasākumu, tad vidēji vienā pasākumā tika apskatītas 1,7 tēmas. Visvairāk ar Latvijas iedzīvotājiem tika runāts par viņu atbildības jautājumiem (24% no visām tēmām), vispārējās drošības jautājumiem (19%), vardarbības jautājumiem (17%) un satiksmes drošības jautājumiem (14%).

|  |  |  |
| --- | --- | --- |
| **Preventīvajos pasākumos ietvertās tēmas** | **Reižu skaits** | **%** |
| **Kopā tēmas apskatītas (reižu skaits)** | **7054** | **100%** |
| Ceļu satiksme1 | 1001 | 14% |
| Vardarbība2 | 1169 | 17% |
| Atbildība3 | 1723 | 24% |
| Atkarības4 | 707 | 10% |
| Drošība internetā5 | 493 | 7% |
| Vispārējā drošība6 | 1365 | 19% |
| Policijas darbs7 | 335 | 5% |
| Īpašuma drošība8 | 261 | 4% |

1,2,3,4,5,6,7,8 – papildus informācija par preventīvajos pasākumos ietvertajām tēmām pieejama pārskata beigās.

Preventīvajos pasākumos 2019. gadā tika iesaistīti vairāk nekā 319 500 Latvijas iedzīvotāju, no kuriem 124 217 bija skolas vecuma bērni, kas ir 60,5% no visiem skolas vecuma bērniem Latvijā.

|  |  |  |
| --- | --- | --- |
| **Dalībnieki preventīvajos pasākumos** | **skaits** | **%** |
| **Dalībnieku skaits kopā (nodarbībās un citos pasākumos):** | **319 561** | **100%** |
| **Nodarbībās kopā:** | **105 823** | **33%** |
| t.sk. pirmsskolas vecuma bērni | 15 420 | 4,82% |
| t.sk. sākumskolas skolēni | 19 620 | 6% |
| t.sk. pamatskolas skolēni | 24 704 | 7,73% |
| t.sk. vidusskolas skolēni | 3287 | 1% |
| t.sk. tehnikuma, koledžas u.tml. audzēkņi | 1724 | 0,5% |
| t.sk. nepilngadīgie, kuriem nav norādīts vecums | 41 068 | 12,85% |
| **Citās aktivitātēs kopā:** | **213 738** | **67%** |
| t.sk. vecāku sapulču dalībnieki | 527 | 0,16% |
| t.sk. izglītības iestādes personāls | 175 | 0,05% |
| t.sk. seniori | 355 | 0,1% |
| t.sk. “Drošs ceļš uz skolu” informatīvs materiāls pirmklasniekiem un viņu vecākiem | 20 428 | 6% |
| t.sk. “Noņem rozā brilles” (ZZ čempionāta ietvaros) skolas vecuma bērni no 5. līdz 12. klasei un viņu audzinātāji | 15 000 | 4,7% |
| t.sk. “Piesprādzē pareizi – čiks un viss!” Latvijas iedzīvotāji | 164 788 | 52% |
| t.sk. “Drošība izglītības iestādē” seminārs izglītības iestāžu pārstāvjiem | 200 | 0,06% |
| t.sk. projekta “Roku rokā” iesaistītie skolēni no 7. līdz 11. klasēm | 110 | 0,03% |
| t.sk. Latvijas Republikas iedzīvotāji dažādos publiskos pasākumos | 12 155 | 4% |

**Informācija par Valsts policijas organizētajām preventīvajām kampaņām, informatīvajām akcijām, projektiem u.c.**

**Informatīvais materiāls “Drošs ceļš uz skolu”**

Otro gadu pēc kārtas, lai veicinātu bērnu drošību, Valsts policijas Prevencijas vadības nodaļaizstrādāja speciālu preventīvu uzziņas materiālu par bērnam drošu ceļu uz izglītības iestādi. Materiāls paredzēts bērnu vecākiem, kuru bērni uzsāk skolas gaitas 1. klasē, lai palīdzētu vecākiem paaugstināt bērna zināšanas svarīgākajos drošības jautājumos, kā arī palīdzētu sagatavot bērnu rīcībai viņam neierastās situācijās. Vecākiem būtu jāpārliecinās, vai bērns spēj atbildēt uz jautājumiem: “Ko Tu darītu, ja apmaldītos vai nokļūtu nelaimē?”, “Ko Tu darīsi, ja svešinieks Tevi aicinās doties līdzi un teiks, ka pazīst Tavus vecākus?”, “Kam Tu prasīsi palīdzību uz ielas?” un daudziem citiem.

Šis materiāls tika piedāvāts izglītības iestādēm visā Latvijas teritorijā un to saņēma vairāk nekā 20 000 pirmo klašu skolēnu vecāki. Tāpat šis materiāls ir pieejams arī elektroniski jebkuram interesentam Valsts policijas mājas lapā [www.manadrosiba.lv](http://www.manadrosiba.lv) sadaļā “Pieaugušajiem”.

Saite: <http://manadrosiba.lv/sakums/pieaugusajiem/#filter:pieaugusie-celu-satiksme>

**Informatīva akcija “Noņem rozā brilles”**

No 2019. gada 15. marta līdz 22. martam tika organizēta informatīva akcija “#NoņemRozāBrilles” ar mērķi informēt un izglītot jauniešus un līdzcilvēkus, kā atpazīt iespējamo varmāku un izvairīties no bīstamām attiecībām. Atbilstoši pieejamajiem datiem par latento noziedzību un atkārtotu viktimizāciju dažādos noziedzīgos nodarījumos, secināms, ka 56,3% no vardarbības ģimenē cietušajiem dažādu iemeslu dēļ nav vērsušies pēc palīdzības Valsts policijā, kas norāda uz augstu latentuma līmeni. Savukārt no personām, kas cietušas no vardarbības ģimenē:

* 14,9% cietuši vienu reizi;
* 15,2% cietuši divas reizes;
* 38,9% cietuši 3-5 reizes;
* 31,1% cietuši 6 un vairāk reižu,

kas norāda uz atkārtotību 85% gadījumu. Tādēļ par akcijas primāro mērķauditoriju tika noteikti jaunieši vecumā no 13 – 22 gadiem, kas uzsāk savas pirmās attiecības, un sekundāro – iespējamo cietušo vecāki un radinieki, minēto jauniešu tuvākie draugi, sievietes, kuras ir partnera meklējumos, un ģimenes vardarbībā cietušas personas.

Kampaņas ietvaros pastiprināta uzmanība tika pievērsta bērnu izglītošanai par veselīgām attiecībām vai draudzību, kā arī kā atpazīt pat toksiskas attiecības, tika informēti plašsaziņas līdzekļi par akcijas aktualizētās tematikas nozīmi, kā arī par iespējamā varmākas pazīmēm. Papildus akcijas īstenošanai Valsts policijas Sabiedrisko attiecību nodaļas pārstāvji un Prevencijas vadības nodaļas pārstāvji piedalījās “ZZ Čempionāta” fināla ietvaros esošajā brīvo aktivitāšu zonā.

Pasākuma laikā klātienē tika uzrunāti ap 15 000 bērnu un viņu pedagogi. Bērniem tika stāstīts par akcijas konceptu un termina “noņem rozā brilles” lietojumu. Brīvo aktivitāšu zonā, bērniem tika organizēta izglītojoša erudīcijas spēle par veselīgām attiecībām, neveselīgu attiecību vai draudzības pazīmēm. Bērniem arī tika paskaidroti termini “emocionālā vardarbība”, “fiziskā vardarbība”, “kiberbulings”, “mobings”.

Kopumā akcijai bija 71 publikācija medijos (59 – latviešu valodā; 12 – krievu valodā). Akcijas ietvaros tapa video materiāls, kurā kāda no vardarbīga partnera cietusi persona dalās savā pieredzē un izsaka padomus, kā atpazīt vardarbīgas attiecības.

Akcijas ietvaros noteiktās aktivitātes un to izpilde kopumā vērtējami pozitīvi. Par piemērotāko aktivitāti mērķauditorijas sasniegšanai un vēstījuma nodošanai atzīstama dalība ZZ čempionāta finālā, kura ietvaros tika uzrunāti ap 15 000 jauniešu no 5. līdz 12. klasei. Kopā minētajā pasākumā tika pavadītas trīs dienas, katru dienu uzrunājot citas vecuma grupas jauniešus.

Akcijas ietvaros izstrādāts informatīvs materiāls par potenciāla varmākas atpazīšanu randiņa laikā ir pieejams elektroniski Valsts policijas mājas lapā [www.manadrosiba.lv](http://www.manadrosiba.lv) sadaļā “Pieaugušajiem”.

Saite: <http://manadrosiba.lv/sakums/pieaugusajiem/#filter:pieaugusie-vardarbiba>

**Kampaņa “Piesprādzē pareizi - čiks un viss!”**

Valsts policija no 2019. gada 30. septembra līdz 27. oktobrim organizēja izglītojošu kampaņu ceļu satiksmes drošības veicināšanai “Piesprādzē pareizi – Čiks un viss!” ar mērķi informēt un izglītot Latvijas iedzīvotājus par drošu un pareizu bērnu pārvadāšanu automobilī.

Kampaņas ietvaros pastiprināta uzmanība tika pievērsta bērnu pareizai piesprādzēšanai transportlīdzeklī, informēti reģionu plašsaziņas līdzekļi par kampaņā aktualizētās tematikas nozīmi, kā arī par reģionos veiktajām aktivitātēm kampaņas ietvaros.

Kopumā kampaņai bija 154 publikācijas medijos (150 – latviešu valodā; 4 – krievu valodā). Pēc aģentūras sniegtās informācijas, analizējot katra ieraksta Valsts policijas sociālo tīklu kontos aptuveno sasniedzamību, var teikt, ka kampaņas materiāli kopumā sasnieguši interneta lietotājus 865 853 reizes (jāņem vērā, ka šis ir reižu nevis personu skaits). Kopumā publikācijas par kampaņu tradicionālajos izdevumos un portālos skatītas 4 365 684 reižu.

Kampaņas ietvaros tika uzrunāti viedokļu līderi, lai tie dalītos ar kampaņas tēmas nozīmi arī ar saviem sekotājiem, tādējādi papildus sasniedzot 164 788 personas.

Kampaņas ietvaros tika veikta aptauja, kuras laikā autovadītāji bija aicināti atbildēt uz jautājumiem par bērnu pārvadāšanu automašīnā. Aptauja tika veikta internetā no 2019. gada 23. septembra līdz 2019. gada 25. septembrim, un tajā piedalījās 405 respondenti.

Kampaņas ietvaros noteiktās aktivitātes un to izpilde reģionos kopumā vērtējami pozitīvi. Par piemērotāko aktivitāti mērķauditorijas sasniegšanai un vēstījuma nodošanai atzīstamas klātienes sarunas starp vecākiem un Valsts policijas pārstāvjiem pasākumos tirdzniecības centros vai reidos - šāda saskare nodrošina tiešu saziņu ar mērķauditoriju, tādējādi radot lielāku skaidrību par informācijas sniedzēja motivāciju un par vēstījumā pausto informāciju, un atstāj paliekošāku iespaidu. Kopā Kampaņas ietvaros organizētas 3 tikšanās 3 pilsētās (Rīgā t/c “Rīga Plaza”, Valmierā t/c “Valleta” un Liepājā t/n “Kurzeme”).

Rīgas reģiona pārvaldes Patruļpolicijas pārvaldes Ceļu policijas bataljona darbinieki tika informēti par Kampaņas norisi un, neraugoties uz resursu trūkumu, veicot ikdienas darbu apkalpojamā teritorijā, pievērsa pastiprinātu uzmanību drošai bērnu pārvadāšanai, izsniedza izdales materiālus un komunicēja ar mērķauditoriju – vecākiem, kas pārvadā bērnus. Īpaša uzmanība veltīta vecākiem skolu teritorijās.

Zemgales reģiona pārvaldes apkalpojamā teritorijā un Latgales reģiona pārvaldes apkalpojamajā teritorijā tika dalītas pierakstu klades un bukleti ar padomiem par bērna piesprādzēšanu, satiksmes uzraudzību veicošās amatpersonas pievērsa pastiprinātu uzmanību drošai un pareizai bērna pārvadāšanai.

**Informatīvā akcija “Izeja no vardarbības – escape”**

Informatīvā akcija tika organizēta par nodarījumiem pret tikumību un dzimumneaizskaramību internetā, tajos cietušo atpazīšanu, mazinot problēmas latentumu un informējot cietušos par viņu tiesībām un vietām, kur iespējams saņemt palīdzību. Akcija tika uzsākta 2019. gada 10. jūlijā. Informatīvās akcijas ietvaros veikti tādi pasākumi kā: publicēta preses relīze, sniegti komentāri/intervijas medijiem, izstrādāti trīs vizuālie materiāli par pazīmēm un riskiem minētās problēmas kontekstā.

10. jūlijā relīze tika ievietota Valsts policijas Facebook kontā, Valsts policijas mājas lapā un medijos “Pasargā no svešinieka internetā” un uzskates materiāli publicēti arī Valsts policijas mājas lapā [www.manadrosiba.lv](http://www.manadrosiba.lv), sadaļā “Pieaugušajiem”.

Saite: <http://manadrosiba.lv/sakums/pieaugusajiem/#filter:pieaugusie-internets>

Relīze tika pārpublicēta šādos portālos: lvportals.lv, veselam.la.lv, dzirkstele.lv, news.lv, bauskasdzive.lv, aktualitates.lv, kā arī fenikssfun.com. Akcijas ietvaros 10. jūlijā notika dalība “Rīta Panorāma”.

**Akcija par seksuālo vardarbību, kas vērsta pret bērniem**

Lai pievērstu sabiedrības uzmanību seksuālās vardarbības pret bērniem problēmai, veicinātu plašāku problēmas apzināšanos un atpazīstamību sabiedrībā, kā arī iespēju robežās mazinātu seksuālās vardarbības latentumu, Valsts policija īstenoja informatīvo akciju. Akcijas ietvaros tika uzrunāti līdzcilvēki, kuri nepieciešamības gadījumā spētu atpazīt iespējamo cietušo, rīkoties un ziņot policijai. Informatīvās akcijas ietvaros veikti tādi pasākumi kā: publicēta preses relīze, sniegti komentāri/intervijas medijiem, dalība diskusijā, izstrādāti vizuālie materiāli par pazīmēm un drošības padomiem minētās problēmas kontekstā. Informatīvā akcija noritēja 2019. gada novembra un decembra mēnešos.

22. novembrī notika dalība LTV Ziņu Dienesta “Rīta Panorāma” sižetā par bērnu aizsardzību no seksuālās vardarbības.

29. novembrī publicēta preses relīze un vizuālais materiāls par drošības padomiem. Vizuālie materiāli pieejami Valsts policijas sociālā tīkla Facebook kontā. Saite:<iframe src="https://www.facebook.com/plugins/post.php?href=https%3A%2F%2Fwww.facebook.com%2FValsts.policija%2Fposts%2F2564036173692272&width=500" width="500" height="770" style="border:none;overflow:hidden" scrolling="no" frameborder="0" allowTransparency="true" allow="encrypted-media"></iframe>

**Seminārs “Drošība izglītības iestādē”**

2019. gada 7. martā Valsts policijas Prevencijas vadības nodaļa organizēja semināru Latvijas izglītības iestāžu pārstāvjiem, lai stiprinātu policijas un izglītības iestāžu sadarbību, pārrunātu svarīgos ar bērnu drošību saistītos jautājumus izglītības iestādēs – kā spēt identificēt vājās vietas sistēmā un vidē, lai atrastu, kur pastāv lielākie pārkāpumu riski vai nepieciešami uzlabojumi. Seminārā pulcējās 200 izglītības iestāžu darbinieki no visas Latvijas, kā arī vairāki Valsts policijas reģionu pārvalžu pārstāvji ar mērķi pārrunāt dažādus izglītības iestādes drošības jautājumus. Semināra dalībniekiem tika sagatavots un izdalīts palīgmateriāls izglītības iestāžu administrācijai drošības izvērtēšanai izglītības iestādēs, kurš ir arī pieejams ikvienam elektroniski Valsts policijas mājas lapā [www.manadrosiba.lv](http://www.manadrosiba.lv), sadaļā “Profesionāļiem”.

Saite: <http://manadrosiba.lv/sakums/profesionaliem/#filter:profesionali-skolu-drosiba>

**Projekts „Roku rokā”**

Projekta mērķis ir veicināt veselīga dzīvesveida attīstīšanos, paaugstinot jauniešu motivāciju savu brīvo laiku pavadīt aktīvi un lietderīgi, sportiskā un tajā pašā laikā intelektuālā noskaņā tika aizvadīta jau astotā sacensību sezona. Projektā piedalījās 11 komandas. Katrā komandā apvienojās 10 bērni un jaunieši no dažādiem Rīgas sociālajiem centriem un bērnu namiem.

Projekta ietvaros ir četri posmi un noslēguma sacensības. Katrs posms atšķiras ar uzdevumu veidiem, kas jāpaveic komandām. Latvijas Kara muzeja posmā vairāk tiek pārbaudītas bērnu intelektuālās prasmes un dota iespēja pārliecināties, ka strādājot saliedētās komandās un apgūstot prasmes rast kompromisus, var sasniegt labākus rezultātus, bet citos posmos komandas sacenšas ar Galda hokeja prasmēm vai veic fiziskās sagatavotības uzdevumus.

Ikgadējo projektu “Roku rokā” organizē Valsts policijas Rīgas reģiona pārvaldes Kārtības policijas pārvaldes Nepilngadīgo lietu nodaļa sadarbībā ar Hokeja kluba "Rīgas Dinamo" pārstāvjiem, Jāņa Poruka vidusskolu, Galda hokeja federāciju, Latvijas Kara muzeju, Latvijas Futbola federāciju, kā arī kopienas centru “Ābeļzieds” un diakonijas centru “Paaudzes”.

**Projekts “Atrast sevi”**

Projektu īsteno, iesaistot Ventspils pilsētas un novada skolu skolniekus speciāli izstrādātā programmā. Programma, pirmkārt, palīdz noteikt atkarību izraisošo vielu lietotāju kopējo skaitu nepilngadīgo vidū Ventspils pilsētā un novadā. Otrkārt, palīdz viņiem izvēlēties sev piemērotāko un lietderīgāko ārpusskolas nodarbošanos, tādējādi mazinot interesi par jebkādu atkarību izraisošu vielu lietošanu. Treškārt, nepiespiestā gaisotnē piedāvāt jauniešiem dažus, šķietami izklaidējošus un tajā pašā laikā veselību veicinošus pasākumus, kas mudinātu ne tikai uz pārdomām par atkarību izraisošo vielu apriti un to lomu savā līdzšinējā un turpmākajā dzīvē, bet arī uz konkrētu, saprātīgu un veselībai nekaitīgu rīcību.

Projekta aktivitātes – Anketēšana, kas bija skolnieku anonīma rakstveida aptauja par savu un apkārtējo pieredzi apreibinošo vielu lietošanā, par savu reālo un vēlamo brīvā laika pavadīšanu, par vēlmēm iesaistīties kādos interešu vai sporta klubos, par nākotnes izglītības plāniem u.c. un turnīrs starp iesaistīto izglītības iestāžu klasēm rīkots turnīrs tādās pasaulē populārās galda spēlēs kā „Culbuto”, „Kornhole”, „Novuss”, „Džakkolo”, „Šaflbords” un citās, kas radīs jauniešos sacensību garu, pavērs viņiem plašāku redzesloku saistībā ar galda spēļu kultūru un brīvā laika pavadīšanas iespējām kopumā.

Minētās galda spēles ar policijas logotipu pēc turnīra tika uzdāvinātas konkrētajām skolām, lai bērni varētu turpināt attīstīt un pilnveidot savas prasmes, ja ne ikdienā, tad vismaz skolas rīkotajos sporta pasākumos, un lai šāda veida turnīri – vērsti pret atkarībām, kļūtu par tradīciju Ventspilī.

**Projekts “Velosipēdista ABC”**

Projekta mērķis ir samazināt ceļu satiksmes negadījumos cietušo nepilngadīgo velosipēdistu skaitu, tos izglītojot par aktuālajiem drošības jautājumiem, kad piedalās ceļu satiksmē.

Projekta ietvaros tika izstrādātas divas kvalitatīvas, informatīvas un izglītojošas nodarbības – teorētiskā (40 min.) un praktiskā (40 min.) nodarbība. Nodarbības tika piedāvātas visām Kurzemes reģiona pārvaldes pārraudzības teritorijā esošajām vispārējās izglītības mācību iestāžu 3.-5. klasēm. Nodarbību mērķis bija kvalitatīvi un pilnvērtīgi apgūtu ceļu satiksmes noteikumus, lai pēc tam Ceļu satiksmes drošības direkcijā sekmīgi nokārtotu velosipēda vadītāja apliecības iegūšanas eksāmenu.

Papildus zināšanu apguvei, tika pārbaudīta pie vispārizglītojošo mācību iestādēm novietoto velosipēdu drošība. Velosipēdu īpašnieku klātbūtnē tika pārbaudīts vai velosipēds ir atbilstoši aprīkots un ir darba kārtībā, vai tas ir atbilstoši pieslēgts, vai tiek izmantota droša velosipēda slēdzene u.c. nosacījumi, kas jāņem vērā ikvienam velosipēda vadītājam.

**Projekts “Neesi vienaldzīgs – esi līdzatbildīgs”**

Projekta galvenais mērķis ir veicināt izpratni sākumskolas skolēniem par emocionālo vardarbību, tās izpausmes veidiem, kā arī tās ietekmi uz katru indivīdu, lai to pilnvērtīgi mazinātu skolēnu vidē. Projekta īstenošanas gaitā galvenais uzdevums ir modināt skolēnos empātijas jūtas – spēju iejusties tā bērna ādā pret kuru ir vērsta emocionālā vardarbība, kā arī veicināt vienaudžu līdzatbildību un izpratni par katra skolēna pienākumiem pret sabiedrību, tātad bērns nedrīkst, izmantojot savas tiesības, aizskart citu bērnu un pieaugušo tiesības un likumīgās intereses.

Projekts tika īstenots Valsts policijas Kurzemes reģiona pārvaldes Liepājas iecirkņa pārraudzības teritorijā esošo vispārizglītojošo skolu 2.-5.klases skolēniem.

Tika organizētas un novadītas nodarbības par vardarbību izglītības iestādēs – skolēni tika izglītoti par to, kādas ir emocionālās izpausmes formas, kādas ir destruktīvas uzvedības sekas un kāda ir līdzatbildība, tādejādi veicinot izpratni par emocionālo vardarbību kā tādu. Dalībniekiem (t.sk. pedagogam) bija jāaizpilda anonīma aptaujas anketa par tagadējo situāciju klasē, pēc kuras dalībniekiem vajadzēja izstrādāt iekšējos savstarpējo attiecību veicinošos noteikumus, kuru mērķis ir novērst emocionālās vardarbības sākotnējās izpausmes formas, nepieļaut to tālāku attīstību, kā arī to transformēšanos fiziskajā vardarbībā.

**Projekts “Apzinīgais pārdevējs”**

Projekta mērķis ir apbalvot pārdevējus, kuri ievēro likumu un nepārdod nepilngadīgajiem alkoholiskos, enerģijas dzērienus vai cigaretes. Balvu (apdrukātu krūzi) un apliecinājumu ieguva pārdevēji, kuri kontrolpirkumu rezultātā nav pārdevuši nepilngadīgajam atkarību izraisošās vielas.

Projektu īstenoja Valsts policijas Zemgales reģiona pārvaldes Tukuma iecirknis.

**Projekts “Atstarotāju laboratorija”**

Projekta mērķis ir skaidrot bērniem redzamību satiksmē svarīgumu un kopā ar bērniem veidot gaismas atstarojošos elementus, tādējādi, veidojot pozitīvu attieksmi un interesi par atstarotāju lietošanu.

Mums jābūt redzamiem gan diennakts tumšajā laikā, gan lietainā un pelēkā dienā, gan krēslā, gan gaišā dienas laikā. Nodarbību laikā atbildēja uz jautājumiem “Kā padarīt sevi redzamāku?”. 7-12 gadus veci bērni Latgales reģiona pārvaldes apkalpojamajā teritorijā veidoja sev tīkamāku gaismu atstarojošā elementa aksesuāru: piekariņu, rokassprādzi, piespraudi, cepures bumbuli u.tml.

**Projekts “Ceļu satiksme”**

Projekta mērķis ir vizuāli, atraktīvi ar video palīdzību bērniem attēlot satiksmes drošības noteikumus, kurus būtu jāievēro ikdienā, piemēram, gājēju pārejas šķērsošanu, piesprādzēšanos automašīnā u.tml. Tika izstrādāti četri videoklipi par tēmām: atstarotāju izmantošana, piesprādzēšanās automašīnā, gājēju pārejas šķērsošana un mūzikas klausīšanās caur austiņām uz ielas. Videoklipos galvenais tēls tika izmantots Valsts policijas koledžas Kinoloģijas nodaļas suns, kurš bērniem palīdz ievērot satiksmes drošības noteikumus.

Viens no videoklipiem ir pieejami apskatei Valsts policijas sociālā tīkla Facebook lapā.

Saite: <https://www.facebook.com/Valsts.policija/videos/696787627413996/>

**Informācija par projektiem, kampaņām un pasākumiem, kuros Valsts policija iesaistījusies 2019. gadā**

**“Esi drošs neesi pārdrošs”**

Izglītojošs drošības konkurss, kuru organizē Iekšlietu ministrija sadarbībā ar Valsts policiju, Neatliekamās medicīniskās palīdzības dienestu, Valsts ugunsdzēsības un glābšanas dienestu, A/s "Sadales tīkls", Latvijas Dzelzceļu, GASO un "Līvu akvaparku". Valsts policija izstrādāja un vērtēja uzdevumus savas kompetences ietvaros, novērtējot bērnu zināšanas par drošību dažādās situācijās.

**Papildus informācija par preventīvo nodarbību tēmām un ko tās ietver**

**1** (Ceļu satiksme) – ceļu satiksmes drošības uzlabošanai, lai mazinātu risku mazāk aizsargātajiem ceļu satiksmes dalībniekiem – gājējiem un velosipēdistiem nokļūt ceļu satiksmes negadījumos, kā arī par gaismu atstarojošu elementu diennakts tumšajā laikā lietošanas nozīmi.

**2** (Vardarbība) – vardarbības mazināšanai izglītības iestādēs un bērnu vidū. Izglītības iestāžu apmeklēšanas laikā tika lasītas lekcijas par tēmām „Vardarbība”, „Vardarbība skolā”, „Mobings”, „Savstarpējās attiecības”. Akcents likts uz vardarbības un tās dažādo formu atpazīšanu, rašanās cēloņiem un iespējamiem risinājumiem, kā arī uz paredzēto atbildību.

**3** (Atbildība) – par tiesisko audzināšanu: kriminālatbildību vai administratīvo atbildību, informējot par pārkāpumu veidiem, ar kuriem visbiežāk saskaras nepilngadīgie (huligānisms, nodarījumi pret īpašumu u.c.), kā arī par likumā paredzēto atbildību, atbildību kopumā, tiesībām un pienākumiem, sabiedriskās kārtības noteikumu ievērošanu.

**4** (Atkarības) - par narkotisko, psihotropo un psihiski aktīvo vielu iedarbību, lietošanas riskiem un sekām, atkarības veidošanos, kā arī likumā paredzēto administratīvo atbildību un kriminālatbildību. Tika apmeklētas izglītības iestādes, demonstrējot informatīvi izglītojošas prezentācijas „Cits eksperiments”, „Lieto barā, mirsti viens!” u.c., kā arī lasītas lekcijas “Vai es protu pateikt-Nē!” u.c.; Tika veikti preventīvi pasākumi par smēķēšanas, to skaitā elektronisko cigarešu un SNUS lietošanu, un alkohola izraisīto kaitīgo seku ietekmi uz veselību, kā arī likumā paredzēto aizsardzību un atbildību.

**5** (Drošība internetā) – preventīvi pasākumi par drošību internetā, norādot uz iespējamajiem apdraudējumiem virtuālajā vidē (norādītās personiskās informācijas apjoms, sarakste ar nepazīstamām personām, potenciālā varmākas pazīmes, sekstings u.c.). Lekcijas par savstarpējo saskarsmi internetā un tēmām “Interneta drošība”, “Par internetu”, “Drošība internetā”, “Tava drošība internetā”.

**6** (Vispārējā drošība) – drošība uz ielas, drošība mājās un ārpus tās, drošība izglītības iestādē, nelaimes gadījumu riski attiecīgajos apstākļos un gadalaikā – ziemā, vasarā, drošība pirotehnikas lietošanā u.c.

**7** (Policijas darbs) – skolēnu iepazīstināšana ar Valsts policijas darbu, struktūru un funkcijām, darbinieku ikdienu, kā arī prasībām, lai palīdzētu jauniešiem izvēlēties profesiju un atbilstoši tai sagatavotos, to skaitā vairākas ekskursijas uz iecirkņiem.

**8 (**Īpašuma drošība) – padomu sniegšana atbilstošai personīgo mantu uzglabāšanai un informējot par personīgo mantu nozaudēšanas vai nozagšanas riskiem.

**Pārskatu sagatavoja:**

|  |  |
| --- | --- |
| VP GKPP KKP DKB  vecākā inspektore  Jana Horošilova  Tālrunis: 67829406  E-pasts: [jana.horosilova@vp.gov.lv](mailto:jana.horosilova@vp.gov.lv) | VP GKPP PVN  vecākā speciāliste  Lauma Zariņa  Tālrunis: 67014017  E-pasts: : [lauma.zarina@vp.gov.lv](mailto:lauma.zarina@vp.gov.lv) |
| VP GKrPP KVP 2.nodaļas vecākā inspektore  Baiba Raškovska Tālrunis: 67075346  E-pasts: [baiba.raskovska@vp.gov.lv](mailto:baiba.raskovska@vp.gov.lv) | VP GKPP SDP SUKB  vecākā inspektore  Ingūna Krastiņa  Tālrunis: 67208163  E-pasts: [inguna.krastina@vp.gov.lv](mailto:inguna.krastina@vp.gov.lv) |

1. Kriminālstatistikas ietvaros termins „nepilngadīgais” attiecināms uz personām vecumā no 14 līdz 18 gadiem. [↑](#footnote-ref-1)
2. Avots: IeM IC 07.01.2020. sniegtie dati no lēmumiem par nepilngadīgā (vecums noziedzīgā nodarījuma izdarīšanas brīdī no 14 līdz 17 gadiem (ieskaitot)), atzīšanu par aizdomās turēto, vai pret kuru uzsākts kriminālprocess vai kurš ir aizturēts. [↑](#footnote-ref-2)
3. IeM IC IIIS KRASS netiek iekļauta informācija par 14 gadu vecumu nesasniegušo personu izdarītām prettiesiskām darbībām, kuras paredzētas KL (14.09.2010.g. MK noteikumi Nr.850 „Kriminālprocesa informācijas sistēmas noteikumi”; stājās spēkā 18.09.2010.g.; „LV”, 148 (4340), līdz ar to oficiālie statistikas dati pilnībā neatspoguļo patieso situāciju par nepilngadīgo (personu līdz 18 gadu vecumam) noziedzību. Dati par mazgadīgo personu izdarītajiem noziedzīgiem nodarījumiem tiek gūti no VP teritoriālo pārvalžu atskaitēm (turpinājumā). [↑](#footnote-ref-3)
4. Kriminālpārkāpums ir nodarījums, par kuru KL paredzēta brīvības atņemšana uz laiku no piecpadsmit dienām, bet ne ilgāku par trim mēnešiem (īslaicīga brīvības atņemšana), vai vieglāka soda veids. [↑](#footnote-ref-4)
5. Mazāk smags noziegums ir tīšs nodarījums, par kuru KL paredzēta brīvības atņemšana uz laiku, ilgāku par trim mēnešiem, bet ne ilgāku par trim gadiem, kā arī nodarījums, kurš izdarīts aiz neuzmanības un par kuru šajā likumā paredzēta brīvības atņemšana uz laiku, ne ilgāku par astoņiem gadiem. [↑](#footnote-ref-5)
6. Smags noziegums ir tīšs nodarījums, par kuru KL paredzēta brīvības atņemšana uz laiku, ilgāku par trim gadiem, bet ne ilgāku par astoņiem gadiem, kā arī nodarījums, kurš izdarīts aiz neuzmanības un par kuru šajā likumā paredzēta brīvības atņemšana uz laiku, ilgāku par astoņiem gadiem. [↑](#footnote-ref-6)
7. Sevišķi smags noziegums ir tīšs nodarījums, par kuru KL paredzēta brīvības atņemšana uz laiku, ilgāku par astoņiem gadiem, vai mūža ieslodzījums. [↑](#footnote-ref-7)
8. Informācija no VP RRP atskaites par VP RRP Nepilngadīgo lietu nodaļā ievietotajiem bērniem 2019.gada 12 mēnešos [↑](#footnote-ref-8)
9. VP teritoriālo struktūrvienību iesniegtie dati. [↑](#footnote-ref-9)
10. Avots: IeM IC IIIS DWH\_KRASS datu masīvs: 201912: 07.01.2020. [↑](#footnote-ref-10)
11. Avots: IeM IC IIIS DWH\_KRASS datu masīvs: 201912: 07.01.2020. [↑](#footnote-ref-11)
12. Personas statuss nosakāms pēc lēmuma par atzīšanu par cietušo. [↑](#footnote-ref-12)
13. Viena un tā pati persona var būt cietusi no vairākiem noziedzīgiem nodarījumiem (dažāda KL kvalifikācija) vai arī vienā noziedzīgā nodarījumā var ciest vairākas personas. [↑](#footnote-ref-13)
14. Dati nav pilnīgi, jo ne visas pašvaldības sniedz informāciju IeM IC. [↑](#footnote-ref-14)
15. Avots: IeM IC IIIS DWH skatīts: 10.01.2020. [↑](#footnote-ref-15)
16. „Citas personas” – jebkura cita persona, tai skaitā var būt arī vecāks vai persona, kas to aizstāj. [↑](#footnote-ref-16)